CAMARA DE

COMPTOS

DE NAVARRA

NAFARROAKO

KONTUEN

GANBERA

Cintruenigoko Udala, 2016

2018ko martxoa

**Aurkibidea**

*ORRIALDEA*

[I. Sarrera 3](#_Toc513027454)

[II. Iritzia 7](#_Toc513027455)

[II.1. 2016ko kontu orokorrari buruzko auditoria finantzarioko iritzia 8](#_Toc513027456)

[II.2. Legezkotasuna betetzearen fiskalizazioari buruzko iritzia 9](#_Toc513027457)

[III. Udalaren 2016ko kontu orokorraren laburpena 10](#_Toc513027458)

[III.1. 2016ko aurrekontu bateratuaren betearazpenaren egoera-orria 10](#_Toc513027459)

[III.2. 2016ko aurrekontu-emaitza bateratua 10](#_Toc513027460)

[III.3. Diruzaintzako gerakin bateratuaren egoera-orria 2016ko abenduaren 31n (\*) 11](#_Toc513027461)

[III.4. 2016ko abenduaren 31ko balantze-egoera bateratua 12](#_Toc513027462)

[III.5. 2016ko ekonomia- eta ondare-emaitzen kontu bateratua 13](#_Toc513027463)

[IV. Iruzkinak, oharrak eta gomendioak 14](#_Toc513027464)

[IV.1. Udalaren egoera ekonomiko-finantzario bateratua 2016ko abenduaren 31n 14](#_Toc513027465)

[IV.2. Aurrekontu-egonkortasunaren eta finantza-iraunkortasunaren helburuak betetzea 17](#_Toc513027466)

[IV.3. Alderdi orokorrak 18](#_Toc513027467)

[IV.4. Langileak 20](#_Toc513027468)

[IV.5. Ondasun arruntetako eta zerbitzuetako gastuak 24](#_Toc513027469)

[IV.6. Transferentzia arruntengatiko gastuak eta kapital- transferentziengatiko gastuak 26](#_Toc513027470)

[IV.7. Inbertsioak 27](#_Toc513027471)

[IV.8. Aurrekontuko diru-sarrerak 28](#_Toc513027472)

[IV.9. “Cintruénigo de Servicios Municipales SL” udal sozietatea 33](#_Toc513027473)

[Behin-behineko txostenari aurkeztutako alegazioak 38](#_Toc513027474)

[Aurkeztutako alegazioei Kontuen Ganberak emandako erantzuna 3](#_Toc513027475)

I. Sarrera

Kontuen Ganberak, bera arautzen duen abenduaren 20ko 19/1984 Foru Legeari eta 2017rako jarduketa-programari jarraituz, Cintruenigoko Udalaren 2016ko ekitaldiko kontu orokorra fiskalizatu du. Honako hauek osatuta daude kontu horiek, funtsean: data horretan amaitutako ekitaldiko aurrekontuko likidazioaren egoera-orriak, aurrekontu-emaitza, diruzaintzako gerakina, balantzea eta emaitza ekonomiko eta ondarezkoen kontua.

Urteko kontuen finantza-auditoriarekin batera, legezkotasuna betetzeari buruzko fiskalizazioaren plangintza egin eta bete dugu, honako honi buruzko iritzi bat eman ahal izateko: ea Udalak ekitaldian zehar egindako jarduerak eta aurrekontu- eta finantza-eragiketak eta 2016ko ekitaldiko urteko kontuetan jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin.

Cintruenigoko Udalari 2016ko ekitaldian aplikatzekoa zaion arau-esparrua, funtsean, honako hauek osatuta dago: Nafarroako Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea, Toki Araubidearen Oinarriak arautzen dituen 7/1985 Legea eta Aurrekontu-egonkortasunari eta finantza-iraunkortasunari buruzko 2/2012 Lege Organikoa, bai eta sektorekako araudi indarduna ere. Halaber, nabarmendu behar dugu 2016ko aurrekontua aurkezten dela Nafarroako Gobernuak irailaren 23ko 234/2015 Foru Dekretuaren bidez onetsi zuen toki entitateen aurrekontu-egitura berriari jarraituz.

Cintruenigoko udalerriak 3,73 km2-ko azalera du, eta 7.779 biztanle dauzka 2016ko urtarrilaren 1ean.

Ondorengo irudian erakusten dugu Udalaren eta haren menpeko erakundeen osaera:

CINTRUENIGOKO UDALA

ENPRESEN SEKTORE PUBLIKOA

UDALA

CINTRUÉNIGO DE SERVICIOS MUNICIPALES SL

SAN FRANCISCO DE ASÍS ZAHAR-ETXEA

Sektore horiek honako hauek osatzen dituzte:

* Administrazioaren Sektore Publikoa: Udalak berak eta bere erakunde autonomoak —San Francisco de Asís zahar-etxea— osatzen dute. 2013ko urriaren 1ean Udalaren Osoko Bilkurak, 2014ko urtarrilaren 1etik aurrerako eraginekin, erabaki zuen ordura arte lanean jardundako beste erakunde autonomo bat, Uren Udal Batzarra, desegitea.

Honako taula honetan azaltzen dira ente horien 2016ko abenduaren 31ko aurrekontu-datuak:

|  |  |  |  |
| --- | --- | --- | --- |
| Entitatea | Aitortutako betebeharrak | Aitortutako eskubideak  | Langileak, 2016-12-31n |
| Udala | 5.541.229 | 5.974.838 | 64 |
| Zahar-etxea | 1.576.150 | 1.544.629 | 52 |
| - Bateratzearen doitzeak  | -58.000 | -58.000 |  |
| Bateratua, guztira | 7.059.379 | 7.461.467 | 116 |

2016an Udalak, guztira, 58.000 euroko ekarpena egin dio bere erakunde autonomoari. 2015eko kopuru bera da hori.

* Enpresen sektore publikoa: Udala “Cintruénigo de Servicios Municipales SL” sozietatearen erabateko jabea da. Enpresa hori 1991n sortu zen, 6.010 euroko kapitalarekin. Haren xede soziala enkargatzen dizkioten era guztietako zerbitzuak egitea da, bai eta obra eta konponketa txikiak egitea ere. Praktikan, haren jarduera nagusia udal instalazioak garbitzean eta atezaintza zerbitzuak ematean datza. Haren 2016ko gastuak eta diru-sarrerak hurrengo taulan ematen ditugunak dira:

|  |  |  |  |  |
| --- | --- | --- | --- | --- |
| Enpresa publikoa | Diru-sarrerak | Gastuak | Ekitaldiko emaitza | Langileak, 2016-12-31n |
| Cintruénigo de Servicios Municipales SL | 276.213 | 276.213 | 0 | 13 (\*) |

(\*) 3k baizik ez dute lanaldi osoa

Enpresa hori ez dago Merkataritza Erregistroan inskribaturik; horrenbestez sozietate irregularren kategorian sartzen da. Haren helbide soziala Udalaren egoitza bera da.

Udalak, halaber, honako mankomunitate hauetan parte hartzen du:

a) Cintruenigoko eta Fiteroko Gizarte Zerbitzuen Mankomunitatea.

b) Cascante, Fitero eta Cintruenigoko Ur Mankomunitatea, goi presioko ur-hornidurarako.

c) Erriberako Hiri Hondakin Solidoen Mankomunitatea, zeinak etxebizitzak zaharberritzeko eta lazaretoko zerbitzuak ematen baititu.

d) Ebroko Kirol Mankomunitatea, zeinak kirol zerbitzuak ematen baititu.

Mankomunatutako zerbitzu horiek guztiek honako gastu hau ekarri diote Udalari:

|  |  |
| --- | --- |
| Zerbitzuak | Udalarentzako gastua, 2016an |
| Cintruenigoko eta Fiteroko Gizarte Zerbitzuen Mankomunitatea | 150.000 |
| Cascante, Fitero eta Cintruenigoko Ur Mankomunitatea | 432.097 |
| Erriberako Hiri Hondakin Solidoen Mankomunitatea | 10.164 |
| Ebroko Kirol Mankomunitatea | 13.000 |
| Guztira | 605.261 |

Horrenbestez, ematen dituen zerbitzu publiko nagusiak eta haiek emateko modua hurrengo taulan aipatzen direnak dira:

|  |  |  |  |  |  |
| --- | --- | --- | --- | --- | --- |
| Udal zerbitzuak | Udala | Erakunde autonomoak | Mankomunitatea | Zerbitzu-kontratuak | Udal sozietatea |
| Ur-hornikuntza (goi presioan) |  |  | X |  |  |
| Ur hornikuntza (behe presioan) eta estoldak | X |  |  |  |  |
| Liburutegi publikoa | X |  |  |  |  |
| Hilerria eta hileta-zerbitzuak | X |  |  |  |  |
| Gizarte-etxea | X |  |  |  |  |
| Gazteentzako zentroa | X |  |  |  |  |
| Jubilatuen kluba | X |  |  |  |  |
| 0-3 urtekoentzako eskola-jantokia |  |  |  | X |  |
| Udalaren kirol eremua eta igerilekuak |  |  |  | X |  |
| Atezaintza | X |  |  |  | X |
| Musika eskola | X |  |  |  |  |
| Haur eskola |  |  |  | X |  |
| Kale garbiketa |  |  |  | X |  |
| Instalazioen garbiketa | X |  |  |  | X |
| Berdintasunaren bulegoa | X |  |  |  |  |
| Gizarte zerbitzuak |  |  | X |  |  |
| Hondakinen bilketa eta tratamendua |  |  | X |  |  |
| Zahar-etxea |  | X |  |  |  |

Udalaren aurrekontu orokorra 2016ko martxoaren 16an onetsi zuen Udalaren Osoko Bilkurak hasiera batez; behin betiko onespena, halaber, 2016ko martxoaren 16an eman zitzaion.

Txostena lau ataletan dago banatuta, sarrera hau barne. Bigarren atalean, 2016ko ekitaldiko kontu orokorraren inguruko gure iritzia azaltzen dugu. Hirugarrenean, Udalaren finantzen egoera-orri bateratu nagusien laburpen bat ematen dugu. Laugarrenean, zenbait ohar eta ondorio jaso ditugu (honako gai hauei buruzkoak: egoera ekonomiko eta finantzarioa, aurrekontu-egonkortasunaren eta finantza-iraunkortasunaren helburuak betetzea eta kudeaketaren beste alderdi garrantzitsu batzuk), bai eta Udalaren antolaketa eta barne-kontrola hobetzeko egokitzat jotzen ditugun gomendioak ere.

Landa-lana 2017ko azaroan egin zuen enpresa kontratatu batek, Kontuen Ganberako auditore baten ikuskatzearen eta zuzendaritzaren pean. Halaber, Ganberako zerbitzu juridiko, informatiko eta administratiboen laguntza izan dugu.

Jarduketa honen emaitzak Cintruenigoko Udaleko alkateari jakinarazi zitzaizkion, kasua bazen, egokitzat jotzen zituen alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz. Epea iraganik, alkateak txostenean eraginik ez duten alegazio batzuk aurkeztu ditu. Behin betiko txostenari gehitu zaizkio alegazio horiek.

Eskerrak eman nahi dizkiogu Cintruenigoko Udaleko eta haren menpeko enteetako langileei lan hau egiteko eman diguten laguntzarengatik.

II. Iritzia

Cintruenigoko Udalaren 2016ko ekitaldiko kontu orokorra fiskalizatu dugu. Haren kontabilitatearen egoera-orriak laburbilduta jaso ditugu txosten honetako III. atalean.

*Udalaren erantzukizuna*

Udalaren kontu-hartzailetza da kontu orokorra egin eta aurkezteko ardura duena. Halako moduz egin behar du non kontu horrek leialki irudikatuko baititu Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

2016ko kontu orokorra 2017ko irailaren 6an onetsi zuen Udalaren Osoko Bilkurak.

Udalak, urteko kontuak egiteko eta aurkezteko erantzukizunaz gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.

*Nafarroako Kontuen Ganberaren erantzukizuna*

Gure erantzukizuna da iritzi bat adieraztea, gure fiskalizazioan oinarrituta, 2016ko kontu orokorraren fidagarritasunari buruz eta egin diren eragiketen legezkotasunari buruz.

Horretarako, erantzukizun hori bete dugu kanpo kontroleko erakunde publikoen fiskalizaziorako oinarrizko printzipioen arabera. Printzipio horiek eskatzen dute etikaren arloko eskakizunak bete ditzagula, bai eta fiskalizazioaren plangintza eta betearaztea egin ditzagula ere, honako helburu honekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak kontu orokorrak egin ditzan garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasunaren eta arduradunek egindako kontabilitate-estimazioen arrazoizkotasunaren ebaluazioa, bai eta kontu orokorren aurkezpenaren ebaluazioa ere, oro har.

Gure ustez lortu dugun auditoria-ebidentziak behar adinako oinarria eta oinarri egokia biltzen du finantzen eta betetzearen gainean egin dugun fiskalizazioari buruzko iritziak funtsa izateko.

II.1. 2016ko kontu orokorrari buruzko auditoria finantzarioko iritzia

*Iritziaren oinarria, salbuespenekin*

* Udalaren ondasunen inbentarioa 2006koa da; 2017ko ekitaldian, berriz, hura gaurkotzeko lanak egin dira. Horrenbestez, ezin dugu egiaztatu Udalaren egoera-balantzeko ibilgetuari dagokion kontabilitate-saldoaren arrazoizkotasuna; saldo hori 36,29 milioi eurokoa da 2016ko abenduaren 31n. Zahar-etxearen inbentarioa ez da gaurkotu. 2016ko abenduaren 31n, haren kontabilitate-balioa 3,97 eurokoa da.
* Ez dago jasota haren administratzaileek “Cintruénigo de Servicios Municipales SL” udal sozietatearen 2016ko ekitaldiko urteko kontuak egin dituztenik.

*Iritzia*

Gure iritzian, "Iritziaren oinarria, salbuespenekin" paragrafoan azaldutako egitateen eraginengatik ez bada, Udalaren kontu orokorrak irudi zehatza erakusten du alderdi esanguratsu guztietan, ondareari, gastuen eta diru-sarreren aurrekontuaren likidazioari eta Udalaren 2016ko abenduaren 31ko finantza-egoerari dagokienez Halaber, haren emaitza ekonomiko eta aurrekontukoak islatzen ditu, data horretan amaitutako urteko ekitaldiari dagozkionak, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz.

*Azpimarra egiteko paragrafoa*

Arreta deitu nahi dugu honako hauei buruz:

* Udal sozietatea ez dago inskribaturik Merkataritza Erregistroan; ez du zuzendaritzarako eta kudeaketarako azpiegiturarik; udal zerbitzuak ematen ditu, eta haren ordainketak Udalaren beraren kontu korronteen bitartez egiten dira. Ganbera honen ustez, Udalak urgentziaz behar diren erabakiak hartu behar ditu lan-arloan, merkataritza-arloan eta arlo ekonomikoan sozietate hori desegiteko eta likidatzeko.
* Zahar-etxeak egoera finantzario zaila du: egiturazko defizit garrantzitsua du —Kontu-hartzailetzak 388.080 eurokoa dela zenbatetsi du—, eta 453.651 euroko zorra du Udalarekin. Bestalde, diru-sarrera arrunt txikiegiak dauzka entitatearen funtzionamendu-gastuak finantzatzeko. Hori dela eta, behar diren neurri ekonomikoak eta kudeaketakoak hartu behar dira zahar-etxearen bideragarritasun finantzarioa bermatzeko. Horri dagokionez, Nafarroako Gobernuarekin sinatutako hitzarmen berria nabarmendu behar dugu; horren bidez, izan ere, egoitza-toki itunduen kopurua handitzen da.

II.2. Legezkotasuna betetzearen fiskalizazioari buruzko iritzia

*Iritziaren oinarria, salbuespen batekin*

* Langileen kudeaketaren arloan, zenbait ez-betetze aurkitu dira; funtsean honako honi buruzkoak dira: plantilla organikoak ez ditu jasotzen egiturazko lanpostu guztiak, ez eta zahar-etxeko lanpostu bakoitzari esleitutako ordainsari osagarriak ere; bestalde, aldi baterako langileak hautatzeko prozedura ez dago beti jasota.
* 44.750 euro egiten duten diru-laguntzak aztertu ditugu. Horietan, formazko akats batzuk aurkitu ditugu.
* Kontratazio administratiboa aztertzerakoan, ikusi dugu kasuko kontratazio-espedientea dela-eta izapidetu gabeko gastu batzuk badaudela, 144.020 eurokoak.

Egitate horiek jasota utzi ziren Kontu-hartzailetzak eta udal-idazkaritzak batera egindako txostenetan.

*Iritzia*

Gure iritziz, "Iritziaren oinarria, salbuespen batzuekin" paragrafoan azaldutako ez-betetzeen eraginarengatik ez bada, Udalaren 2016ko ekitaldiko jarduerak, finantza-eragiketak eta sozietatearen egoera-orri finantzarioetan azaldutako informazioa bat datoz, garrantzizko alderdi guztietan, aplikatzekoak diren arauekin.

III. Udalaren 2016ko kontu orokorraren laburpena

Ondoren 2016ko egoera-orri bateratu garrantzitsuenak jasotzen dira (Udala eta erakunde autonomoa):

III.1. 2016ko aurrekontu bateratuaren betearazpenaren egoera-orria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena  | Aldak. | Behin betiko aurreikuspena | Aitortutako betebeharrak | Betetakoaren ehunekoa | Ordainketak | Ordainketa (%) | Ordaintzeko dagoena |
| 1. Langile-gastuak | 3.792.342 | 0 | 3.792.342 | 3.551.714 | 94 | 3.412.507 | 96 | 139.207 |
| 2. Ondasun arrunten eta zerbitzuen gastuak | 2.846.188 | 1.800 | 2.847.988 | 2.586.446 | 91 | 2.440.496 | 94 | 145.950 |
| 3. Gastu finantzarioak | 30.350 | 0 | 30.350 | 24.014 | 79 | 23.659 | 99 | 355 |
| 4. Transferentzia arruntak | 536.501 | 0 | 536.501 | 511.217 | 95 | 466.898 | 91 | 44.319 |
| 6. Inbertsio errealak | 1.396.742 | 327.538 | 1.724.280 | 102.598 | 6 | 95.172 | 93 | 7.426 |
| 7. Kapital-transferentziak | 30.000 | 0 | 30.000 | 8.251 | 28 | 0 | 0 | 8.251 |
| 9. Finantza-pasiboak | 308.000 | 0 | 308.000 | 275.139 | 89 | 275.139 | 100 | 0 |
| Guztira | 8.940.123 | 329.338 | 9.269.461 | 7.059.379 | 76 | 6.713.871 | 95 | 345.508 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena  | Aldak. | Behin betiko aurreikuspena  | Aitortutako eskubideak  | Betetakoa (%) | Kobrantzak | %Kobrantza | Kobratzeko dagoena |
| 1. Zuzeneko zergak | 1.814.897 | 0 | 1.814.897 | 1.825.605 | 101 | 1.696.643 | 93 | 128.962 |
| 2. Zeharkako zergak | 34.200 | 0 | 34.200 | 57.820 | 169 | 44.156 | 76 | 13.664 |
| 3. Tasak eta bestelako diru-sarrerak | 2.694.212 | 0 | 2.694.212 | 2.588.595 | 96 | 2.555.101 | 99 | 33.494 |
| 4. Transferentzia arruntak | 3.036.986 | 3.760 | 3.040.746 | 2.887.516 | 95 | 2.840.420 | 98 | 47.096 |
| 5. Ondarezko diru-sarrerak | 121.415 | 0 | 121.415 | 95.912 | 79 | 41.338 | 43 | 54.574 |
| 6. Besterentzeak Inbertsio errealak | 30.000 | 0 | 30.000 | 0 | 0 | 0 | 0 | 0 |
| 7. Kapital-transferentziak | 1.266.413 | 0 | 1.266.413 | 6.019 | 0 | 0 | 0 | 6.019 |
| 8. Finantza-aktiboak | 0 | 325.578 | 325.578 | 0 | 0 | 0 | 0 | 0 |
| Guztira | 8.998.123 | 329.338 | 9.327.461 | 7.461.467 | 80 | 7.177.658 | 96 | 283.809 |

III.2. 2016ko aurrekontu-emaitza bateratua

|  |  |  |
| --- | --- | --- |
| Kontzeptua | 2015 | 2016 |
| + Aitortutako eskubideak | 7.768.333 | 7.461.468 |
| - Aitortutako betebeharrak | 7.385.636 | 7.059.380 |
| Aurrekontu-emaitza | 382.697 | 402.088 |
| Doikuntzak |  |  |
| + Finantzaketaren desbideratze negatiboak | 162.970 | 2.485 |
| Aurrekontu-emaitza doitua | 545.667 | 404.573 |

III.3. Diruzaintzako gerakin bateratuaren egoera-orria 2016ko abenduaren 31n (\*)

|  |  |  |
| --- | --- | --- |
| Kontzeptua | 2015 | 2016 |
| (+) Kobratzeko dauden eskubideak | 496.508 | 135.002 |
| (+) Diru-sarrerak: Aurtengo ekitaldia | 418.361 | 283.809 |
| (+) Diru-sarrerak: Itxitako ekitaldiak | 1.468.388 | 1.511.965 |
| (+) Aurrekontuz kanpoko diru-sarrerak | 572.129 | 171.816 |
| (+) Ordainketen itzulketak  | 577 | 27.912 |
| (-) Bilketa zaileko eskubideak | -1.927.953 | -1.824.962 |
| (-) Aplikatzeko dauden diru-sarrerak | -34.994 | -35.540 |
| (-) Ordaintzeko dauden betebeharrak | 1.444.313 | 654.246 |
| (+) Gastuen aurrekontua: Aurtengo ekitaldia | 646.779 | 345.508 |
| (+) Gastuen aurrekontua: itxitako ekitaldiak | 118.705 | 138.759 |
| (+) Diru-sarreren itzulketak | 1.004 | 1.004 |
| (-) Aplikatzeko dauden gastuak | -8.085 | -8.085 |
| (+) Aurrekontuz kanpoko gastuak | 685.910 | 177.059 |
| (+) Diruzaintzako funts likidoak | 2.098.457 | 2.225.526 |
| **Diruzaintzako gerakina, guztira** | **1.150.652** | **1.706.282** |
| Diruzaintzako gerakina, finantzaketa atxikia duten gastuak direla-eta | 0 | 0 |
| Baliabide atxikien diruzaintza-gerakina | 214.913 | 214.913 |
| **Gastu orokorretarako diruzaintza-gerakina** | **935.739** | **1.491.369** |

III.4. 2016ko abenduaren 31ko balantze-egoera bateratua

Aktiboa

|  |  |  |
| --- | --- | --- |
| Deskribapena | 2015 | 2016 |
| A | Ibilgetua | 47.339.138 | 40.260.527 |
| 1 | Ibilgetu materiala | 30.297.985 | 34.372.836 |
| 2 | Ibilgetu ez-materiala | 668.154 | 669.364 |
| 3 | Erabilera orokorrerako azpiegiturak eta ondasunak | 13.458.766 | 2.304.094 |
| 4 | Herri-ondasunak | 2.907.321 | 2.907.321 |
| 5 | Finantza-ibilgetua | 6.912 | 6.912 |
| C | Zirkulatzailea | 4.696.568 | 4.294.840 |
| 7 | Izakinak | 2.883 | 2.883 |
| 8 | Zordunak | 2.588.124 | 2.058.346 |
| 9 | Finantza-kontuak | 2.105.561 | 2.233.611 |
| Aktiboa, guztira | 52.035.706 | 44.555.367 |

Pasiboa

|  |  |  |
| --- | --- | --- |
| Deskribapena | 2015 | 2016 |
| A | Funts berekiak | 45.970.915 | 39.564.614 |
| 1 | Ondarea eta erreserbak | 29.405.770 | 23.166.411 |
| 2 | Ekitaldiko emaitza ekonomikoa (etekina) | 940.574 | 774.908 |
| 3 | Kapitaleko diru-laguntzak | 15.623.295 | 15.623.295 |
| B | Epe luzeko zorrak | 4.403.850 | 4.128.711 |
| 4 | Jasotako maileguak | 4.403.850 | 4.128.711 |
| D | Epe laburreko hartzekodunak | 1.660.941 | 862.042 |
| 6 | Aitortutako betebeharrengatiko hartzekodunak  | 764.480 | 484.268 |
| 7 | Administrazio publikoak | 138.912 | 131.560 |
| 8 | Itxitako aurrekontuetako hartzekodunak eta aurrekontuez kanpokoak | 723.536 | 210.674 |
| 9 | Aplikatzeko dauden kontu-sailak eta aldizkatzearen ondoriozko doitzeak | 34.013 | 35.540 |
| Pasiboa, guztira | 52.035.706 | 44.555.367 |

III.5. 2016ko ekonomia- eta ondare-emaitzen kontu bateratua

Ekitaldiko emaitza arruntak

|  |  |
| --- | --- |
| Zor 2015 2016 | Hartzeko 2015 2016 |
|  | Deskribapena |  |  |  |  Deskribapena |  |  |
| 3 | Izakinak | 2.883 | 2.883 | 3 | Hasierako izakinak | 2.883 | 2.883 |
| 61 | Langile-gastuak | 3.535.541 | 3.558.816 | 70 | Salmentak | 2.409.705 | 2.474.494 |
| 62 | Finantza-gastuak | 32.439 | 24.014 | 71 | Ondasunaren eta enpresaren errenta | 365.167 | 155.937 |
| 63 | Tributuak | 514 | 862 | 72 | Produkzioari eta inportazioari lotutako tributuak | 1.377.900 | 1.393.639 |
| 64 | Lanak, zuzkidurak eta kanpoko zerbitzuak | 2.721.044 | 2.578.482 | 73 | Errentaren gaineko zerga arruntak | 412.482 | 418.673 |
| 67 | Transferentzia arruntak | 421.903 | 511.217 | 75 | Ustiapenerako diru-laguntzak | 0 | 4.181 |
| 68 | Kapital-transferentziak | 67.278 | 8.251 | 76 | Transferentzia arruntak | 2.866.242 | 2.883.335 |
| 800 | Ekitaldiko emaitza arrunta(saldo hartzekoduna) | 942.686 | 779.825 | 77 | Kapitalaren gaineko zergak | 139.699 | 71.113 |
|  |  |  |  | 78 | Bestelako diru-sarrerak | 150.210 | 60.095 |
|  Guztira | 7.724.288 | 7.464.350 |  | 7.724.288 | 7.464.350 |

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2015 | 2016 |  | Deskribapena | 2015 | 2016 |
| 84 | Itxitako aurrekontuetako aitortutako eskubideen eta betebeharren aldaketa (saldo zorduna) | 2.112 | 4.917 | 80 | Ekitaldiko emaitza arrunta (saldo hartzekoduna) | 942.686 | 779.825 |
| 89 | Etekin garbia guztira (Saldo hartzekoduna) | 940.574 | 774.908 | 82 | Ezohiko emaitza (saldo hartzekoduna) | 0 | 0 |
|   | Guztira | 942.686 | 779.825 |  | Guztira | 942.686 | 779.825 |

IV. Iruzkinak, oharrak eta gomendioak

Egindako fiskalizazioaren atal gisa, ondoren ohar eta iruzkin batzuk gehitu ditugu, bai eta Ganbera honen ustez txostenaren hartzaile eta erabiltzaileentzat interesgarri gerta daitekeen informazio gehigarri bat ere. Halaber, jasotzen ditu Ganbera honen ustez Udalaren kudeaketa hobetzeko beharrezkoak diren gomendioak.

Orobat, fiskalizazio-txostenaren gaineko iritziaren salbuespenei buruzko informazio xehea gehitu da.

IV.1. Udalaren egoera ekonomiko-finantzario bateratua 2016ko abenduaren 31n

Udalaren hasierako aurrekontu bateratuak 8,94 milioi euroko gastuak eta 8,99 milioi euroko diru-sarrerak dauzka; 58.000 euroko superabit hori bideratuta zegoen zahar-etxearen diruzaintzako gerakin negatiboa finantzatzera.

Aurreko hasierako kredituak ehuneko lau —hau da, 0,33 milioi euro— handitu ziren aurrekontu-aldaketen bitartez. Horrenbestez, gastuetan 9,27 milioi euroko eta diru-sarreretan 9,33 milioi euroko behin betiko aurreikuspenak daude. Aldaketa horiek eragina dute batez ere diru-sarreren finantza-aktiboen kapituluan eta gastuen inbertsio errealen kapituluan.

Aitortutako betebeharrak 7,06 milioi eurokoak izan dira eta ehuneko 76ko betetze-maila izan dute. Aitortutako eskubideek 7,46 milioi euro egiten dute, eta betearazte-maila ehuneko 80 da.

Laburbilduz, taula honetan adierazten da zertarako erabili eta nola finantzatu den Udalak gastatutako 100 eurotik bakoitza:

|  |  |  |  |
| --- | --- | --- | --- |
| Gastuaren izaera |  | Finantzabidea |  |
| Langileak | 50 | Tributu bidezko diru-sarrerak | 60 |
| Bestelako gastu arruntak | 44 | Transferentziak | 39 |
| Inbertsioak eta kapital-transferentziak | 2 | Ondare bidezko diru-sarrerak eta beste | 1 |
| Finantza-zama | 4 | Zorduntzea | 0 |
|  | 100 |  | 100 |

Hau da, funtzionamendu-gastuek guztizko gastuaren ehuneko 94 azaltzen dute eta finantza-zamak (interesak gehi amortizazioa), berriz, ehuneko lau. Diru-sarreretan, iturri nagusia tributu-izaerakoak dira, ehuneko 60 baitira.

Hona Udalaren 2016rako aurrekontuaren betearazpenari buruzko datu ekonomiko bateratuak eta 2015ekoarekiko alderaketa:

|  |  |  |  |
| --- | --- | --- | --- |
|  | 2015(1) | 2016 | Aldea (%) 2016/2015 |
| Aitortutako betebeharrak, guztira | 7.386.085 | 7.059.379 | -4 |
| Aitortutako eskubideak, guztira | 7.768.332 | 7.461.467 | -4 |
| Gastuen betetzea (%) | 90 | 76 |  |
| Diru-sarreren betetzea (%) | 95 | 80 |  |
| Gastu arruntak (1. kapitulutik 4.era) | 6.711.441 | 6.673.391 | -1 |
| Funtzionamendu-gastuak (1., 2. eta 4. kapituluak) | 6.679.002 | 6.649.377 | 0 |
| Kapital-gastuak (6. eta 7. kapituluak) | 361.931 | 110.849 | -69 |
| Finantza-eragiketen gastuak (8. eta 9. kapituluak)  | 312.713 | 275.139 | -12 |
| Diru-sarrera arruntak (1. kapitulutik 5.era) | 7.599.614 | 7.455.448 | -2 |
| Tributu bidezko diru-sarrerak (1. kapitulutik 3.era) | 4.684.104 | 4.472.020 | -5 |
| Kapital bidezko diru-sarrerak (6. eta 7. kapituluak) | 168.718 | 6.019 | -96 |
| Tributu bidezko diru-sarrerak gastu arrunten gainean (%) | 70 | 67 |  |
| Biztanle bakoitzeko gastu arrunta | 863 | 858 | -1 |
| Biztanle bakoitzeko kapital-gastua | 47 | 14 | -69 |
| Biztanle bakoitzeko tributu bidezko diru-sarrerak | 602 | 575 | -5 |
| Diru-laguntzen menpekotasuna (%) | 39 | 39 |  |
| Aurrezki gordina | 920.612 | 806.071 | -12 |
| Finantza-zama | 345.152 | 299.153 | -13 |
| Aurrezki garbia | 575.460 | 506.918 | -12 |
| Aurrekontu-emaitza doitua | 545.667 | 404.573 | -26 |
| Aurrekontuko saldo ez finantzarioa | 694.960 | 677.227 | -3 |
| Diruzaintza-gerakina, guztira | 1.150.652 | 1.706.282 | 48 |
| Gastu orokorretarako diruzaintza-gerakina | 935.739 | 1.491.369  | 59 |
| Finantza-zamaren adierazlea (2) | 4 | 4 |  |
| Aurrezki gordina / Diru-sarrera arruntak (%) (2) | 12 | 11 |  |
| Zorpetze-ahalmena (%) | 8 | 7 |  |
| Zor bizia  | 4.403.850 | 4.128.711 | -6 |
| Zorpetze-maila (2) | 58 | 55 |  |
| Zor bizia biztanleko | 566 | 531 | -6 |

(1) Auditatu gabeko ekitaldia

(2) Ratioen izendapen berriak, Toki Administrazioko Zuzendaritza Nagusiak sartutakoak

2016an, Udalak eta haren menpeko enteak aurreko ekitaldian baino ehuneko lau gutxiago gastatu dute eta aurreko ekitaldian baino ehuneko lau gutxiagoko diru-sarrerak izan dituzte.

Gastu arruntek ehuneko bat egin dute behera; kapitaleko gastuek, aldiz, ehuneko 69ko jaitsiera izan dute. Diru-sarrerei dagokienez, haien jaitsieraren justifikazioa kapitulu guztietan izandako beherakada izan da.

2016an, diru-sarrera arruntak gastu arruntak baino 0,78 milioi gehiago dira.

Aurrekontu-saldo ez-finantzarioa 0,68 milioi eurokoa da eta ehuneko hiru jaitsi da 2015eko ekitaldikoaren aldean; bestalde, aurrekontu-emaitza doitua 0,4 milioikoa da, ehuneko 26 txikiagoa aurreko ekitaldikoa baino.

Gastu orokorretarako diruzaintzako gerakinak nabarmen egin du gora: 0,94 milioitik 1,49 milioira; hau da, ehuneko 59. Udalak, akats informatiko batengatik, zenbateko okerra erabili du bilketa zaileko eskubideen kalkulua egiteko, diruzaintzako ibilgetu bateratuaren egoera-orria zehazterakoan. Kalkulurako oinarri zuzena erabiliz, 2016ko gastu orokorretarako diruzaintzako gerakinak behar baino 245.680 euro gutxiagoko balioa du.

Aurrezki gordina, zeina 2016an 0,8 milioikoa baita, ehuneko 12 jaitsi da; finantza-zama, berriz, ehuneko 13 jaitsi da. Aurrezki garbiak ehuneko 12ko jaitsiera izan du, zeren eta 0,58 milioikoa izatetik 0,51 milioikoa izatera pasa baita.

Zor bizia ehuneko sei jaitsi da, eta 2016an 4,1 milioikoa izatera iritsi da; halaber, zorpetze mailak behera egin du, ehuneko 58tik ehuneko 55era. Biztanle bakoitzeko zorra 531 eurokoa da 2016an (566 euro 2015ean). 2016an ez da zorraren amortizazio aurreraturik egin.

Horrenbestez, eta amaierako laburpen gisa, Cintruenigoko Udalak finantza-egoera bateratu kaudimenduna dauka 2016ko abenduaren 31n, eta bere zor bizia ehuneko sei jaitsi da; 0,51 milioiko aurrezki garbia du eta 1,74 milioi euroko gastu orokorretarako diruzaintzako gerakina.

Aurreko ondorioa gorabehera, nabarmendu behar dugu zaharren egoitzak 2016an 31.520 euroko aurrekontu emaitza negatiboa duela; gastu orokorretarako 448.336 euroko diruzaintzako gerakin negatiboa du, eta 24.903 euroko aurrezki garbi negatiboa; magnitude horiek, Kontu-hartzailetzak erakunde autonomo horren oroitidazki ekonomiko eta aurrekontukoan adierazten duenez, okerrera egin dute aurreko ekitaldiarekin alderatuta.

Kontu-hartzailetzak dio diruzaintzako gerakin negatibo horrek bi osagai dituela; finantzaketarik gabe egindako inbertsioak —60.256 euro— eta egiturazko defizita —388.080 euro—.

Halaber, aipatutako zahar-etxeak 453.651 euroko zorra dauka Udalarekin. Zor horren jatorria 2014a baino lehenagoko ekitaldietan emandako aurrerakinak dira, hark itzuli ez dituenak, eta arrazoizko zalantzak badaude zenbateko horiek Udalari itzultzeko aukerari buruz. 2016an, emandako diru-laguntza 58.000 eurokoa izan zen.

Ikusten da, horrenbestez, egoera zaila dagoela, batez ere diru-sarrera arruntak nahikoak ez direlako funtzionamenduko gastuak estaltzeko. Kontabilitate-neurri gisa, 2016ko aurrekontu bateratua onetsi zen, 58.000 euroko superabitarekin —kopuru hori bat dator Udalaren zahar-etxearentzako diru-laguntzarekin—, diruzaintzako gerakin negatiboa finantzatzeko; diru-zenbateko hori, ikusten denez, ez da nahikoa izan kontuak berrorekatzeko.

2016ko azken hiruhilekoan, beste hitzarmen bat sinatu da Nafarroako Gobernuarekin; haren bidez, toki itunduen kopurua handitu da.

Zahar-etxea dela eta, honako hauek gomendatzen ditugu:

* *Udalak neurri zehatzak hartu beharko lituzke zahar-etxearen bideragarritasun finantzarioa bermatzeko eta, azken batez, zerbitzua ematen jarrai dadin bermatzeko. Horretarako, jarduketa-plan bat egin behar du, eta hartan haren behar finantzarioak eta kudeaketarako neurri egokiak jaso.*
* *Toki Ogasunei buruzko Foru Legean ezarritako neurriak aplikatzea zahar-etxearen diruzaintzako gerakin negatiboa ezeztatzeko.*

IV.2. Aurrekontu-egonkortasunaren eta finantza-iraunkortasunaren helburuak betetzea

Aurrekontu-egonkortasunari eta finantza-iraunkortasunari buruzko apirilaren 27ko 2/2012 Lege Organikoari jarraituz, Udalak honako arau fiskal hauek bete behar ditu funtsean:

* Aurrekontu-egonkortasuna, edo ekitaldiko oreka/finantzaketa-gaitasuna, kontabilitate nazionaleko terminoetan neurtua.
* Gastu-arauak —hau da, Udalaren 2016ko gastu zenbakarriaren eta 2015eko gastuaren artean dagoen aldeak— ezin du gainditu BPGaren hazkundearen erreferentziako tasa. Tasa hori ehuneko 1,8an ezarri zen ekitaldi horretarako.
* Zor publikoaren iraunkortasunak esan nahi du Udalaren zorrak, kontabilitate nazionaleko terminoetan, ezin duela gainditu diru-sarrera arrunten ehuneko 110a.
* Merkataritza-zorraren iraunkortasunak esan nahi du hornitzaileei ordaintzeko batez besteko epeak ezin duela gainditu, orokorrean, 30 eguneko muga.

Egindako azterketatik honako hauek azpimarratuko ditugu:

* Bateratzearen perimetroa

Kontabilitate nazionalaren ondorioetarako, Udalak aurreikusi duen bateratze-perimetroa Udalak berak, bere erakunde autonomoak eta bere sozietateak osatzen dute.

* Aurrekontu-egonkortasunaren araua.

Udalak 2016an arau hori bete du, zeren eta gaitasuna lortu baitu 0,71 milioi finantzatzeko, ondoren azaltzen den bezala:

|  |  |
| --- | --- |
| Kontzeptua | 2016 |
| Aurrekontuko saldo ez finantzarioa | 677.228 |
| Zalantzazko diru-bilketako diru-sarreren doikuntza | 32.547 |
| Finantzaketa-ahalmena | 709.775 |

* Gastuaren araua.

2016ko ekitaldiko gastu zenbakarria 2015eko ekitaldikoa baino 123.793 euro txikiagoa da; horrenbestez, bete egiten da arau hori, zeren eta ez baita ehuneko 1,8ko erreferentziako tasa gainditu.

|  |  |  |
| --- | --- | --- |
| Kontzeptua | 2015 | 2016 |
| Gastua (1. kapitulutik 7.era) | 7.072.823 | 6.784.240 |
| Zorpetze-interesengatiko doikuntza | -32.439 | -24.014 |
| SEC dela-eta egindako doikuntzak | -187.479 | -3.317 |
| Funts finalistekin finantzatutako gastuengatiko doikuntzak | -489.809 | 403.070 |
| Oinarri-urtearen gastu zenbakarria | 6.363.096 | 6.353.839 |
| BPGaren erreferentziako tasa | 1,018 |  |
| 2016rako gehieneko gastu zenbakarria | 6.477.632 |  |

* Finantza-iraunkortasunaren araua.

2016ko abenduaren 31ko zor bizia 4,13 milioi da, eta zenbateko horrek 2016ko ekitaldiko diru-sarrera arrunten ehuneko 55 egiten du; portzentaje hori arau indardunak ezartzen duen ehuneko 110eko mugatik behera dago.

* Hornitzaileei ordaintzeko epea.

Adierazle horren batez besteko hiruhilekoko balioa honako hau izan da 2016an:

|  |  |
| --- | --- |
| Hornitzaileei ordaintzeko batez besteko epea | 2016 |
| Lehenengo hiruhilekoa | -18,41 |
| Bigarren hiruhilekoa | -22,30 |
| Hirugarren hiruhilekoa | -12,43 |
| Laugarren hiruhilekoa | -17,46 |

Horrenbestez, Udalak bete egin du arau hori, zeren eta ordaintzeko epea txikiagoa baita araudi indardunak merkataritza-eragiketetarako ezarritakoa baino (normalean, 30 egun naturaleko epea izaten da).

Azkenik, nabarmendu behar dugu ezen, Aurrekontu-egonkortasunari eta finantza-iraunkortasunari buruzko 2/2012 Lege Organikoaren 32. artikuluari jarraituz, Udalak 2016an ikuspuntu finantzariotik jasangarriak diren inbertsioak egin dituela, aurreko ekitaldiko superabita aplikatuz. Inbertsio horiek 3.317 euroko gastua ekarri dute 2016an.

IV.3. Alderdi orokorrak

* 2016ko ekitaldirako aurrekontua eta betetze-oinarriak 2016ko martxoaren 16ko Udalaren Osoko Bilkurak onetsi zituen; hau da, legedi indardunak ezarritako epea gaindituta. Dokumentu horrek ez du informaziorik biltzen udal sozietateari buruz.
* Aurrekontu-aldaketen lagin bat berrikusi da, eta ondorioztatu da zuzen izapidetu zirela.
* 2016ko kontu orokorra 2017ko irailaren 6an onetsi zuen Udalaren Osoko Bilkurak.

Kontu orokor horrek Udalaren eta haren erakunde autonomoaren egoera-orri bateratua jasotzen du, aurrekontu-informazioari eta gainerako egoera-orri finantzarioei dagokienez; salbuespena oroit-idazki ekonomikoa da, zeina entitatez entitate aurkezten baita.

* Ondasunen inbentarioa 2006koa da. 2017ko ekitaldian, Udalak inbentarioa gaurkotu du: 28,49 milioi euroko saldoa du. Lan horretan ez da sartu zahar-etxearenak diren ondasunen berrikuspena; horien kontabilitate-balioa 3,97 milioi eurokoa da 2016ko abenduaren 31n.
* Udalak ez du hirigintza-hitzarmenen erregistrorik sortu.
* Udalak ez du zahar-etxearen jardueren gaineko kontrol- eta gainbegiratze-mekanismorik erabiltzen modu sistematikoan.
* Udalaren zor biziaren muga-eguneratzeen egutegia, banku-entitateekikoa, honako hau da 2016ko abenduaren 31n:

|  |  |  |  |
| --- | --- | --- | --- |
| Ekitaldia | Amortizazioa | Ehunekoa | Ehuneko metatua  |
| 2017 | 277.574 | 7 | 7 |
| 2018 | 278.454 | 7 | 13 |
| 2019 | 279.340 | 7 | 20 |
| 2020 | 280.234 | 7 | 27 |
| 2021 | 281.136 | 7 | 34 |
| 2022-2026 | 1.308.258 | 32 | 66 |
| 2027-2031 | 1.072.186 | 26 | 91 |
| 2032-2035 | 351.530 | 7 | 100 |
|  | 4.128.712 | 100 |  |

Ikusten da maileguak amortizatzeko kuotak nahiko uniformeak izan direla ekitaldietan zehar.

Gure gomendioak:

* *Udalaren aurrekontua onestea legedi indardunean aurreikusitako epean, eta aurrekontuaren espedientean eskatutako dokumentu guztiak sartzea.*
* *Kontu orokorra indarrean dagoen araudiak agintzen dituen epeen barruan onartzea. Hartan oroit-idazki ekonomiko bateratua jasotzea.*
* *Udal inbentarioa gaurkotzeko hasitako lanak amaitzea, hura Udalaren ondasun guztietara zabalduz, honako helburu honekin: altak eta bajak kontrolatu eta jarraitzeko sistema bat ezartzea, zeinak erraztuko baititu inbentarioa etengabe gaurkotzea eta kontabilitatean islatutako ibilgetuarekin lotzea.*
* *Hirigintza-hitzarmenen Erregistroa osatzea.*
* *Udalaren kontroleko eta gainbegiratze teknikoko organoen jarduketa-prozedurak sistematikoki aplikatzea zahar-etxearen jardueretan, haren kudeaketa-esparruetan legedi indardunaren betetzea egiaztatzeko.*

IV.4. Langileak

Langile-gastuek 3,55 milioi euro egin zuten, eta betetze-maila ehuneko 94koa izan da. 2016ko ekitaldian sortutako gastu guztien ehuneko 50 dira. 2015eko ekitaldikoaren aldean, gastu hori ehuneko 0,5 igo da.

Hona gastu horien xehatzea eta 2015ekoekiko alderaketa:

|  |  |  |
| --- | --- | --- |
| Langile-gastuak |  Aitortutako betebeharrak | EhunekoaAldea |
| 2015 | 2016 |
| Goi-karguak | 59.104 | 58.659 | -1 |
| Funtzionarioak | 921.326 | 946.330 | 3 |
| Lan-kontratudun langileak | 1.515.062 | 1.436.588 | -5 |
| Gizarte-zamak | 1.036.805 | 1.110.137 | 7 |
| 1. kapitulua, guztira | 3.532.297 | 3.551.714 | 0,5 |

Gastuaren igoeraren arrazoia da, funtsean, langileen ordainsariak ehuneko bat igo direla.

2016ko langile-gastuetatik ehuneko 63 Udalari dagozkio eta ehuneko 37, berriz, zahar-etxeari.

Udaleko langileen enplegu-baldintzak, oro har, zenbait akordio eta hitzarmenen arabera arautzen dira. Hartara:

* Langile funtzionarioak: haien lan-baldintzak 2012rako eta 2013rako arautzeko akordio baten arabera; gaur egun, aplikatzen jarraitzen da akordio hori.
* Lan-kontratupeko langileak eta administrazio-kontratupeko langileak, 2004tik 2007ra doan aldirako izenpetutako akordio baten arabera. Akordio hori indarrean dago gaur egun.
* Zahar-etxeko langileek beren hitzarmena dute.

Udalaren Osoko Bilkurak 2016ko apirilaren 6an onetsi zuen behin betiko 2016ko plantilla organikoa, eta 2016ko apirilaren 28ko NAOn argitaratu zen. Plantilla organiko horrek 77 lanpostu dauzka guztira; sei lanpostu hutsik daude, hurrengo tauletan ikus daitekeen bezala:

|  |  |  |  |  |
| --- | --- | --- | --- | --- |
| Lanpostu-kopurua | Lanpostuak | Aktiboa | Lanpostu hutsak | Betetako lanpostu hutsak |
| A. Udala | *36* | *33* | *3* | *2* |
| Funtzionarioak | 30 | 28 | 2 | 1 |
| Lan-kontratudun finkoak | 6 | 5 | 1 | 1 |
| B. Zahar-etxea  | *41* | *38* | *3* | *1* |
| Funtzionarioak | 0 | 0 | 0 | 0 |
| Lan-kontratudun finkoak | 41 | 38 | 3 | 1 |
| Guztira | 77 | 71 | 6 | 3 |

Onetsitako plantillari dagokionez, honako hau aipatu behar dugu:

* Onespena legedi indardunean ezarritako epeaz kanpo eman zitzaion.
* Lanpostuen ehuneko zortzi hutsik daude.
* Zahar-etxeari dagozkion plantilla organikoko lanpostuetan, haiei esleitutako lansarien osagarriak xehakatzen dira.
* Ikusten da desfase garrantzitsu bat badagoela plantilla organikoan jasotako lanpostu-kopuruaren eta entitatean egiazki lan egiten duten pertsonen kopuruaren artean, hurrengo paragrafoetan zehaztuko dugun bezala.

2016ko abenduaren 31n, 116 pertsonak lan egiten dute guztira Udalean eta haren erakunde autonomoan; hona xehetasunak:

|  |  |  |  |
| --- | --- | --- | --- |
| 2016ko abenduaren 31ko langileak | Udala | Zahar-etxea | Guztira |
| Udaleko batzarkideak | 1 | 0 | 1 |
| Izendapen askekoak-funtzionarioak | 1 | 0 | 1 |
| Funtzionarioak | 27 | 0 | 27 |
| Lan-kontratudun finkoak | 5 | 36 | 41 |
| Lan-kontratu mugagabea duten langile ez-finkoak | 4 | 0 | 4 |
| Behin-behineko lan-kontratudunak | 2 | 0 | 2 |
| Aldi baterako lan-kontratudunak | 24 | 16 | 40 |
| Guztira | 64 | 52 | 116 |

Langileen ehuneko 36k aldi baterako kontratua dute Aldi baterako langile horiek honela daude banatuta:

|  |  |
| --- | --- |
| Langileak | Kopurua |
| Administrazioa | 5 |
| Obretako brigada | 8 |
| Musika eskola | 14 |
| Zahar-etxeko zaintzaileak | 15 |
| Guztira | 42 |

Langile-arloa dela-eta egin dugun lanetik, honako hauek nabarmendu behar ditugu:

* Guztira 14 langile daude aldi baterako kontratuarekin: musika-eskolako irakasleak dira, urtero ikasturterako kontratatzen direnak. Plantilla organikoak ez ditu jasotzen langileen lanpostu horiek.

Horri dagokionez, 2014ko azaroan, Udalak Nafarroako Gobernuaren Toki Administrazioko Zuzendaritza Nagusiaren idazki bat jaso zuen, langile horiek erregulariza zitzan eskatzen zuena.

* Gutxienez ere, Udaleko beste lau langilek —lan-kontratupeko hiru langile finkok eta aldi baterako kontratupeko langile batek— ez dituzte plantilla organikoko lanpostuak betetzen; haien antzinatasun 1999koa, 2004koa, 2006koa eta 2011koa da.

Zahar-etxean, gutxienez ere hiru langilek ez dituzte plantillako lanpostuak betetzen; 2005eko, 2008ko eta 2010eko antzinatasuna dute. Plantillan ez dago jasota, ezta ere, bertako zuzendariaren lanpostua: 2010etik dago beteta.

* Udalak urtero kontratatzen ditu, txandaka, obren brigadarako, enplegu-bulegorako eta kulturaren eta kirolaren arlorako errefortzuko langileen kopuru jakin bat. 2016ko itxieran, aldi baterako langileen artean hiru kategoria horietako 10 langile daude; horietatik, bakarrak ere ez du betetzen plantilla organikoko lanpostu hutsik.
* Zahar-etxean langileen kontrataziorako egindako zerrenda gehienak agortuta daude, beren antzinatasuna dela eta. Horregatik, kontratazioak batzuetan sarrerako behar den prozedura erabili gabe egiten dira, edo beste espezialitate batzuetako langileen kontrataziorako oraindik ere agortu gabe dauden zerrendak erabiltzen dira.
* Udaleko eta zahar-etxeko langileen lagin baten aldi baterako kontratazioa berrikusi dugu, eta ondorioztatu dugu berrikusitako kontratazioetatik hirutan ez dagoela jasota zen kontratazio-prozedura jarraitu zen; 2005eko, 2012ko eta 2016ko antzinatasuna dute lanpostu horiek. Azken urte horretako kontratazioa dela eta, ez da aldez aurreko motibazioa jaso, hain zuzen ere lanpostu hori betetzea urgentea eta ezin geroratzekoa dela dioena, edo lehentasunezko izaera duela, edo funtsezko zerbitzu publikoari atxikia dagoela.
* Langileen nominen lagin bat aztertuta, ondorioztatzen da ezen, oro har, gastu horiek zuzen kontabilizatuta daudela, ordainsariak betetako lanposturako erabakitakoak direla eta egindako atxikipenak zuzenak direla; honako hauek dira salbuespenak:

a) Udaleko lan-kontratupeko langileek ehuneko bosteko antzinatasun-osagarria jasotzen dute; amaitutako hirurtekoengatik sortzen da hori, hitzarmen indardunean erregulatu bezala. Osagarri hori handiagoa da administrazio publikoen zerbitzuko lan-kontratupeko langileentzat legez ezarrita dagoen antzinatasun-osagarria baino.

b) Egoitzako langileen lansari-osagarriak, lehen aipatu dugun bezala, ez daude plantilla organikoan.

Plantilla organikoan aurkitutako gorabeheretatik zati handi bat urtero aipatzen da Udaleko kontu-hartzailetzako zerbitzuek eta zerbitzu juridikoek egiten duten baterako txostenean.

2016an, plantilla organikoarekin batera, lan-eskaintza publiko bat onetsi zen; dena den, ebazpenean aipatzen den bezala, lanpostu horietatik bi ez dira aurten deituko, Estatuko Aurrekontu Orokorrei buruzko Legean jasotako mugak eta aurrekontu-zuzkiduraren falta direla eta. Lan-eskaintza publikoak ez du jasotzen egoitzako lanpostuetatik bakarra ere.

Gure gomendioak:

* *Udaleko langileen lan-baldintzak erregulatzen dituzten akordioak gaurkotzea.*
* *Udalaren plantilla organikoa onestea legez ezarritako epeetan.*
* *Plantilla organikoan egiturazko izaera duten lanpostu guztiak sartzea.*
* *Plantilla organikoko lanpostu guztietan haiei esleitutako lansari-osagarriak jasotzea.*
* *Aldi baterako lan-kontratupeko langileen egoera aztertu, berrikusi eta erregularizatzea, araudiaren egungo egoeran.*
* *Justifikatzea kontratazio berriak aparteko kasuetan egin daitezela eta, betiere, beharrizan urgente eta geroraezinak betetzeko.*

IV.5. Ondasun arruntetako eta zerbitzuetako gastuak

Ondasun arrunten eta zerbitzuen gastuak 2,59 milioi eurokoak izan ziren; betetze-maila aurreikusitako kredituaren ehuneko 91koa izan da, eta ekitaldiko guztizko gastuaren ehuneko 37 egiten du. 2015. urtearen aldean, ehuneko bost egin du behera.

Honako hauek izan dira kapitulu honetan egotzitako gastu nagusiak eta haien eta aurreko ekitaldikoen arteko alderaketa:

|  |  |  |
| --- | --- | --- |
| Ondasun arruntetako eta zerbitzuetako gastuak |  Aitortutako betebeharrak | EhunekoaAldea |
| 2015 | 2016 |
| Hornidurak | 933.451 | 837.980 | -10 |
| Udal zerbitzuen kudeaketa | 377.274 | 334.922 | -11 |
| 0-3 urtekoen ikastetxearen kudeaketa | 284.034 | 257.591 | -9 |
| Mantentze-lanak | 257.766 | 283.973 | 10 |
| Herriko festak | 181.680 | 188.990 | 4 |
| Elikagaiak | 105.256 | 101.149 | -4 |
| Kultur eta kirol jarduerak | 88.263 | 93.250 | 6 |
| Bestelakoak | 497.078 | 488.591 | -2 |
| 2. kapitulua, guztira | 2.724.802 | 2.586.446 | -5 |

2016an kapitulu horretan izan den gastutik ehuneko 89 Udalari dagozkio eta ehuneko 11, berriz, zahar-etxeari.

“Udal zerbitzuen kudeaketa” atalaren zenbatekoa guztiz dagokie udal sozietateak Udalari hilero, garbiketa- eta atezaintza-zerbitzuak direla eta, egiten dizkion fakturei. Gastu horietaz gainera, —266.555 eurokoak izan dira berez— abenduko fakturak 68.367 euroko kopuru bat jasotzen du, zeina sozietateak Foru Ogasunari ordaindu beharreko urteko ordainketari baitagokio, BEZaren kuotengatik eta jasotako ikuskatze fiskal baten ondorioz ezarritako zehapenarengatik.

2016ko ekitaldian adjudikatutako honako kontratazio-espediente hauek aztertu ditugu (BEZik gabe):

|  |  |  |  |  |  |  |
| --- | --- | --- | --- | --- | --- | --- |
| Deskribapena | Kontratu-mota | Adjudikazio-prozedura | Lizitazioaren zenbatekoa (BEZik gabe) | Eskaintzak egin dituztenak | Adjudikazioaren zenbatekoa (BEZa kenduta) | 2016ko gastua (BEZa kenduta) |
| 2016ko jaietako zezen-ikuskizunak antolatzea | Laguntza | Irekia, Europar Batasuneko atalasetik beheiti. | 15.702 | 3 | 15.500 | 15.500 |
| Festetako musika-ikuskizunak | Laguntza | Irekia, Europar Batasuneko atalasetik beheiti. | 20.661 | 6 | 20.161 | 20.161 |
| Ikus-entzunezko edukien produkzioa eta banaketa | Laguntza | Irekia, Europar Batasuneko atalasetik beheiti. | 13.016 | 1 | 12.998 | 12.998 |

Haiek berrikusita, ondorioztatzen da ezen, oro har, espediente horiek araudi indardunean ezarritakoari jarraituz izapidetu direla, honako salbuespen honekin:

* Faktura batzuk legez ezarritako epea gaindituta ordaindu dira.
* Udalak ez du kontrol-sistemarik ezarri hirugarrenei kontratatutako zerbitzuen ematea zuzen betetzen dela ebaluatu ahal izateko.

Halaber, kapitulu honetako gastuen lagin bat berrikusi da —goi presioko uraren hornidura eta 0-3 urteko zentroaren kudeaketa—, eta egiaztatu da haiek beren fakturekin justifikatuta daudela, zuzen kontabilizatu direla eta, oro har, araudi indarduna errespetatu dela.

Hala eta guztiz ere, ikusi da zenbateko aipagarria duten honako zerbitzu hauetako kontratuak amaiturik daudela:

|  |  |
| --- | --- |
| Deskribapena | Gastuaren zenbatekoa 2016an (BEZik gabe) |
| Kaleetako garbiketa | 42.616 |
| Agentzia Exekutiboa | 32.280 |
| Arte gunearen kudeaketa  | 10.992 |
| Isunen kudeaketa | 10.320 |
| Jaietako menuaren gastuak | 8.478 |
| Zahar-etxeko elikaduraren 1. hornitzailea | 25.588 |
| Zahar-etxeko elikaduraren 2. hornitzailea | 13.746 |
| Guztira | 144.020 |

Arteen zentroaren kudeaketari dagokionez —jarduera hori enplegu-zentro berezientzat erreserbatuta dago—, 2015ean kontratazio-espediente bat izapidetu zen, eta eman gabe geratu zen. 2018an, adjudikazio berri baterako izapideak hasi dira.

Agentzia exekutiboaren ordainsariak 2000n sinatutako kontratu batean oinarrituta daude; zabal gainditzen da, beraz, araudian ezarritako indarraldia.

Horri dagokionez, 2016ko ekitaldian zehar, Udaleko kontu-hartzailetzak eta idazkaritzak eragozpen-txosten batzuk egin izan dituzte, zerbitzu batzuk ematen direlako beren zenbatekoagatik kontratazio-prozedura erabiliz adjudikatu beharko liratekeenak.

Gure gomendioak:

* *Hirugarren batekin egindako kontratuen indarraldia gehiago kontrolatzea eta dagokion lizitazio-prozeduraren hasiera behar adinako denboraz planifikatzea.*
* *Behar diren kontratazio-espedienteak izapidetzea errepikakorrak izateagatik eta zenbatekoagatik araudiaren arabera hala jokatu behar den zerbitzuen kasuan.*
* *Fakturak indarrean dagoen legediak ezartzen duen epearen barruan ordaintzea.*
* *Kontrol-mekanismo bat garatzea, adjudikazio-hartzaileek zerbitzuak zuzen betetzen dituztela ebaluatu ahal izateko.*

IV.6. Transferentzia arruntengatiko gastuak eta kapital- transferentziengatiko gastuak

Izaera horretako gastuek 520.000 euro egin dute 2016an, eta ehuneko 92ko betetze-maila izan dute. Guztizko gastuaren ehuneko zazpi dira. Gastu horiek ehuneko sei handitu dira 2015eko ekitaldikoekin alderatuta.

Honako hauek dira 2016ko gastuaren xehetasunak eta 2015eko ekitaldiko gastuekiko alderaketa:

|  |  |  |
| --- | --- | --- |
|  | Aitortutako betebeharrak | Aldearen ehunekoa |
|   | 2015 | 2016 | 2016/2015 |
| Toki entitateei  | 165.960 | 183.719 | 11 |
| Enpresa pribatuei | 125.433 | 193.789 | 54 |
| Familiei eta irabazi asmorik gabeko erakundeei | 130.510 | 133.709 | 2 |
| **Transferentzia arruntak guztira** | **421.903** | **511.217** | **21** |
| Enpresa pribatuei | 67.728 | 8.251 | -88 |
| **Kapital-transferentziak guztira** | **67.728** | **8.251** | **-88** |
| Transf., guztira | 489.631 | 519.468 | 6 |

2016ko transferentzien arloko gastu osoa Udalari dagokio.

Transferentzia handienak erabili dira kirol-instalazioen funtzionamendua finantzatzeko —184.950 euro—, oinarrizko gizarte zerbitzuen kuotaren ekarpena ordaintzeko —150.000 euro— eta Udaleko kirol- eta kultur-arloetako elkarteen funtzionamendurako —117.598 euro—.

Kapital-transferentziei dagokienez, haien beherapenaren arrazoia da 2015ean laguntza finantzarioen tokiko planaren barruan sartutako laguntzak eman izana; horietatik, 2016an 8.251 euroko laguntzak eman dira bakarrik.

Udalak ez du diru-laguntzei buruzko plan estrategikorik, ez eta diru-laguntzei buruzko ordenantza orokorrik ere.

Berez mankomunatuta dauden zerbitzuetarako transferentziez gainera, honako hauek berrikusi dira: kirol instalazioen funtzionamendurako egindako ekarpena —184.950 euro—, Musika Bandarentzako zuzeneko diru-laguntza —44.750 euro— eta Cirbonero kirol klubarentzako zuzeneko diru-laguntza —26.000 euro—. Honako gorabehera hau ikusi da:

* Musika bandari emandako zuzeneko diru-laguntzan, formazko akatsak ikusten dira hura eman eta kudeatzerakoan. Udalak, dena den, jasota dauka lagundutako jarduerak egiazki egin direla. Inguruabar hori dela eta, Udaleko idazkaritzak eta kontu-hartzailetzak baterako eragozpen-txostena egin dute. Tokiko gobernu batzarrak erabaki zuen emandako diru-laguntza osorik ordaintzea.

Gure gomendioak:

* *Diru-laguntzei buruzko plan estrategiko bat egitea.*
* *Diru-laguntzak emateko prozedura orokorra eta diru-laguntzen justifikazioa arautzen dituen ordenantza orokor bat onartzeko egokitasuna aztertzea.*
* *Musika bandari emandako diru-laguntzari buruzko alderdi garrantzitsuak egoki formalizatzea.*

IV.7. Inbertsioak

Inbertsio-gastuak 102.598 eurokoak izan dira, ehuneko seiko betetze-portzentajearekin: ehuneko 65 jaitsi dira 2015ekoekin alderatuta. Betetzearen beherapen horren arrazoia da zenbait sare- eta zolatze-lan egiteko 2016rako aurreikusita zeuden lanak, 1,4 milioi euro egiten dutenak, azkenean 2017an egin direla.

Honako hauek izan dira kapitulu honetan gastu aipagarrienak:

|  |  |
| --- | --- |
| Deskribapena | Gastuaren zenbatekoa 2016an (BEZik gabe) |
| Oteroko patioa zolatzea | 52.765 |
| Trenbide-korridorea berreskuratzea | 7.600 |
| Uretarako makineria eta tresnak | 5.442 |
| Guztira | 65.807 |

2016an kapitulu horretan izan den gastutik ehuneko 94 Udalari dagokio eta ehuneko sei, berriz, zahar-etxeari.

Oteroko patioa zolatzeko gastuak berrikusi ditugu, eta egiaztatu dugu euskarri-dokumentazioarekin zuzen justifikatuta daudela, egoki kontabilizatuta daudela, kontabilitate-araudia bete dela eta adjudikazioan onetsitako aurrekontua bete dela.

Halaber, urte horretan adjudikatutako honako kontratu hau berrikusi da:

|  |  |  |  |  |  |  |
| --- | --- | --- | --- | --- | --- | --- |
| Deskribapena | Kontratu-mota Adjudikazio-prozedura |  | Lizitazioaren zenbatekoa (BEZik gabe) | Eskaintzak egin dituztenak | Adjudikazioaren zenbatekoa (BEZik gabe) | 2016ko gastua (BEZik gabe) |
| Zenbait kaletako zolatzea eta sare-berritzea | Obra | Irekia, Europar Batasuneko atalasetik beheiti | 1.193.842 | 5 | 952.328 | - |

Azterketa horretatik, ondorioztatzen da araudi indardunean ezarritakoaren arabera izapidetu direla. Obren exekuzio osoa 2017an egin da.

IV.8. Aurrekontuko diru-sarrerak

2016ko ekitaldiko kapitulu bakoitzarengatik aitortutako eskubideak eta haien eta aurreko ekitaldikoen arteko alderaketa ondoko taula honetan adierazten dira:

|  |  |  |
| --- | --- | --- |
| Diru-sarreren kapituluak | Aitortutako eskubide garbiak | Aldea, portzentajea |
| 2015 | 2016 | 2016/2015 |
| 1. Zuzeneko zergak | 1.892.750 | 1.825.605 | -4 |
| 2. Zeharkako zergak | 37.331 | 57.820 | 55 |
| 3. Tasak, prezio publikoak eta beste diru-sarrera batzuk | 2.754.023 | 2.588.595 | -6 |
| 4. Transferentzia arruntak | 2.866.242 | 2.887.516 | 1 |
| 5. Ondare bidezko diru-sarrerak | 49.268 | 95.912 | 95 |
|  **Diru-sarrera arruntak (1. kapitulutik 5.era)** | **7.599.614** | **7.455.448** | **-2** |
| 6. Inbertsioen besterentzea | 7.139 | 0 | -100 |
| 7. Kapital-transferentziak | 161.579 | 6.019 | -96 |
|  **Kapital bidezko diru-sarrerak (6. eta 7. kapituluak)** | **168.718** | **6.019** | **-96** |
| Diru-sarrerak, guztira | 7.768.332 | 7.461.467 | -4 |

2016ko ekitaldian aitortutako eskubideak 7,46 milioi eurokoak izan dira, eta ia guztiz diru-sarrera arruntei dagozkie. Diru-sarreren aurrekontuaren gauzatze-maila ehuneko 80koa izan da, eta kapitulu guztietako aurrekontuetan jasotakotik oso gainetik edo oso hurbil dago hori, kapital-transferentzien kasuan izan ezik; izan ere, azken hori ia ez da bete, nahiz eta 1,27 milioi euroko aurrekontu onetsia izan. 2015. urtearen aldean, guztizko diru-sarrerek ehuneko bat lau dute behera.

2015ean bezala, 2016an Udalak ez du hirigintza-eragiketetatik heldutako diru-sarrera aipagarririk jaso. Ez du, ezta ere, finantza-zorpetzerik itundu.

2016ko guztizko diru-sarretatik, ehuneko 80 Udalari dagokio eta ehuneko 20, berriz, zahar-etxeari.

Diru-sarreren aurrekontuaren partiden lagin baten gainean azterketa egin ondoren —zergak, ur-hornidura, zahar-etxeko kuotak, 0-3 urteko ikastetxearen kuotak eta parke eolikoko eta eguzki-plaketako kanonak—, egiaztatu dugu, oro har, egoki izapidetu, justifikatu eta kontabilizatu direla.

* Zergen bidezko diru-sarrerak

Ondorengo taulan udal zerga bakoitzak aitortutako eskubideen bilakaera erakusten da:

|  |  |  |
| --- | --- | --- |
| Zergak | Aitortutako eskubideak | Aldea, portzentajea |
| 2015 | 2016 | 2016/2015 |
| Lurraren kontribuzioa | 1.160.180 | 1.154.191 | -1 |
| Ibilgailuak | 412.482 | 418.673 | 2 |
| Lurren balio-gehikuntza | 139.699 | 71.112 | -49 |
| Jarduera ekonomikoen gaineko zerga | 180.389 | 181.629 | 1 |
| EIOZa | 37.331 | 57.820 | 55 |
| Guztira | 1.930.081 | 1.883.425 | -2 |

Alde garrantzitsuenak ikusten dira gainbalioen gainezko zergaren eta EIOZaren diru-bilketan, zeren eta higiezinen transmisioak behera egin baitu eta obrak egiteko eskaeren espedienteen kopuruak gora egin baitu, hurrenez hurren.

Udalak aplikatutako tasak hurrengo taulan ikus daitezke:

|  |  |  |
| --- | --- | --- |
| Tributua | Udala | 2/95 Foru Legea |
| Landa kontribuzioa | 0,8 | 0,10 - 0,50 |
| Lurraren kontribuzioa  | 0,2388 |
| Jarduera ekonomikoen gaineko zerga | 1,4 | 1 – 1,4 |
| Lurren balio-gehikuntza |  |  |
| Gaurkotzearen koefizientea | 2,17 eta 3,4 bitarte | 2,1 eta 3,6 bitarte |
| Zerga-tasa | 8,56 | 8 eta 20 bitarte |
| Eraikuntza, instalazioak eta obrak | 3,21 | 2 - 5 |

Tasa horiek 2015eko tasen antzekoak dira.

2017an ez zen kudeatu, kasu oso argi eta zehatzetan izan ezik, lurren balio-gehikuntzaren gaineko zerga, haren legezkotasunari buruz dagoen zalantza dela-eta eta haren araupetzean aldaketak eginen direlakoan. Udalak, gaur egun, ez du 2016an igorritako gainbalioei buruzko ebatzi beharreko erreklamaziorik, baina bai 2017an igorritako gainbalioengatikoak: 47.192 euro egiten dute azken horiek.

Egindako berrikuspenean, honako gorabehera hauek aurkitu ditugu:

a) Azkeneko balorazio-ponentzia 2007. urtean egin zen. 2017ko ekitaldian, Udalak gaurkotzeko lanak hasi ditu. 2018an amaitzea espero da. Horrenbestez, Udalak hiri-lurren kontribuzioari eta landa-lurren kontribuzioari aplikatzen aplikatzekoak zaizkien tasak bereizten jarraitzen du.

b) EIOZa ordainarazten da zergadunak aurkeztutako hasierako aurrekontuaren arabera eta, orokorrean, ez da egiten egiaz egindako gastuaren araberako behin betiko likidaziorik.

Gure gomendioak:

* *Balorazio-ponentzia eguneratzeko hasitako lanak amaitzea.*
* *Tasa bakarra aplikatzea landa-lurreko ondasunen gaineko kontribuzioa ordainarazteko, legedi indardunean ezarritakoari jarraituz.*
* *EIOZa kasu guztietan likidatzea obraren amaierako betetze erreala kontuan hartuta.*
* Tasak, prezio publikoak eta beste diru-sarrera batzuk.

Ondoren 2016ko eta 2015eko tasen prezioen eta beste diru-sarrera batzuen bitartezko diru-sarreren alderaketa bat erakusten dugu:

|  |  |  |
| --- | --- | --- |
| Tasen, prezio publikoen eta bestelakoen diru-sarreren bidezko diru-sarrerak | Aitortutako eskubideak | Aldea (%), |
| 2015 | 2016 | 2016/2015 |
| Zahar-etxeko tasak | 1.491.735 | 1.485.994 | 0 |
| Ur-hornidura | 493.050 | 475.549 | -4 |
| 0-3 urtekoen zentroko kuotak | 193.325 | 157.433 | -19 |
| Musika eskolaren tasa | 72.310 | 70.273 | -3 |
| Iberdrolaren tasak | 46.539 | 42.644 | -8 |
| Azoka txikiko tasak | 40.563 | 40.542 | 0 |
| Trafiko zehapenak | 34.288 | 40.777 | 19 |
| Premiamendu-errekarguak | 37.874 | 33.089 | -13 |
| Bestelako diru-sarrerak | 344.339 | 242.294 | -30 |
| Guztira | 2.754.023 | 2.588.595 | -6 |

Kontzeptu nagusiak zahar-etxeko egoiliarren, ur-horniduraren eta 0-3 urtekoentzako zentroaren kuotengatiko diru-sarrerak dira. Beherapena zor zaio, funtsean, 0-3 urtekoentzako zentroko matrikuletan likidazio txikiagoa egon izanari, zerbitzu hori gutxiago erabili baita; halaber, 2015ean, diru-sarreren kapitulu honetan, parke eolikoaren eta eguzki-plaken kanonarengatiko diru-sarrerak –47.849 euro– eta hilerriko emakidengatiko diru-sarrerak –19.124 euro– sartzen ziren, zeinak ondare bidezko diru-sarrera gisa sailkatzen baitziren 2016an.

* Transferentzien bidezko diru-sarrerak

2016ko eta 2015eko transferentzien bidezko diru-sarrerak alderatuta, honako hau da emaitza:

|  |  |  |
| --- | --- | --- |
| Transferentzien bidezko diru-sarrerak | Aitortutako eskubideak | Aldea, portzentajea |
| 2015 | 2016 | 2016/2015 |
| Toki ogasunetan parte hartzeko funtsa | 2.423.426 | 2.469.468 | 2 |
| Funtzionarioen montepioak | 139.265 | 149.035 | 7 |
| Haurtzaindegiaren funtzionamendua | 113.081 | 99.901 | -12 |
| Udalbatzako kideen ordainsariak: | 52.768 | 53.771 | 2 |
| Musika eskola | 23.794 | 34.091 | 43 |
| Berdintasuneko jarduerak | 17.439 | 26.653 | 53 |
| Trenbide korridorea | 30.980 | 17.982 | -42 |
| Beste diru-laguntza batzuk | 54.864 | 29.566 | -31 |
|  *Subtotala (Nafarroako Gobernua)* | *2.855.617* | *2.880.467* | 1 |
| Estatuarenak | 9.262 | 4.181 | -55 |
| Toki entitateenak eta beste batzuenak | 1.363 | 2.868 | 110 |
|  *Beste hainbat entitate, honaino, guztira* | *10.625* | *7.049* | -34 |
| 4. kapitulua, transferentzia arruntak, guztira | 2.866.242 | 2.887.516 | 1 |
| Nafarroako Gobernua | 59.801 | 0 | -100 |
| Toki entitateenak eta beste batzuenak | 101.778 | 6.019 | -94 |
| 7. kapitulua, kapital-transferentziak, guztira | 161.579 | 6.019 | -97 |

Transferentzia arrunten saldoak ehuneko bat egin zuen gora 2015ekoarekin alderatuta, funtsean Nafarroako Gobernutik jasotakoen ondorioz. Kapital bidezko diru-sarrerak nabarmen jaitsi dira; ehuneko 97, hain zuzen.

* Ondarezko diru-sarrerak

2016ko eta 2015eko ondarezko diru-sarreren osaketaren xehetasunak honako hauek dira:

|  |  |  |
| --- | --- | --- |
| Ondarezko diru-sarrerak | Aitortutako eskubideak | Aldea, portzentajea |
| 2015 | 2016 | 2016/2015 |
| Parke eolikoaren kanona | 0 | 49.011 | 100 |
| Eguzki-plaken kanona | 0 | 9.643 | 100 |
| Telefonia-zerbitzuen errentamendua | 13.324 | 8.624 | -35 |
| Bestelako diru-sarrerak | 35.944 | 28.634 | -20 |
| Guztira | 49.268 | 95.911 | 95 |

Kapitulu honen igoeraren arrazoia da, funtsean, parke eolikoaren eta eguzki-plaken eta hilerriaren kanonengatiko diru-sarrerak 2015eko ekitaldira arte tasen, prezio publikoen eta bestelakoen diru-sarreren bidezko diru-sarrerei buruzko 3. kapituluan erregistratzen zirela.

* Itxitako ekitaldietako aurrekontuak-diru-sarrerak

Hurrengo taulan laburpen bat erakusten dugu 2016an egindako kobrantzei eta 2016ko abenduaren 31n itxitako aurrekontuetako diru-sarreretatik kobratzeko dauden saldoei buruz:

|  |  |  |  |  |  |  |
| --- | --- | --- | --- | --- | --- | --- |
| Urtea | Hasierako saldoa 2016-01-01ean | 2016ko kobrantzak | Kaudimen gabeziak eta beste baja batzuk | Amaierako saldoa 2016-12-31n | Amaierako saldoa (%) | Hasierako saldoaren gaineko kobrantzen % |
| 2015 | 476.361 | 340.039 | 5.798 | 130.641 | 9 | 17 |
| 2014 | 186.040 | 35.448 | 9 | 150.583 | 10 | 2 |
| 2013 | 150.384 | 14.213 | 33 | 136.186 | 9 | 1 |
| 2012 | 228.462 | 15.773 | 9 | 212.680 | 14 | 1 |
| 2011 | 117.863 | 7.189 | 9 | 110.665 | 7 | 0 |
| 2010 | 115.207 | 4.792 | 9 | 110.409 | 7 | 0 |
| 2009a eta aurrekoak | 670.433 | 9.580 | -69 | 660.801 | 44 | 0 |
| Guztira | 1.944.750 | 427.034 | 5.798 | 1.511.965 | 100 | 21 |

2016ko abenduaren 31n kobratzeko dauden saldoen artean ageri dira, besteak beste, urbanizazio-kuotak (66.925 euro 2008an, eta 91.518 euro 2009an) eta administrazioarekiko kapital-transferentziei dagozkienak (2008an aitortutako 34.363 euro); horien jatorria eta arrazoizkotasuna aitortzen du Udalak.

Udalak hirugarren batekin kontratatua du epe exekutiboan dauden ordainagiri guztien kobrantzarako laguntza-zerbitzua. Hirugarren horrek 2016ko abenduaren 31n emandako xehetasunei erreparatuta, kobrantzarako jarduketak egiten ari direneko diru-sarreren guztizko zenbatekoa 961.665 eurokoa da; Udalak, ordea, itxitako ekitaldietatik kobratzeko daukan saldo bateratu moduan 1,51 milioi dauzka.

Gure gomendioak:

* *Berrikustea itxitako ekitaldietako diru-sarreren saldoak, laguntza kontratuan sartuta ez daudenak, haien jatorria ezagutu eta behar diren jarduketak egiteko.*
* *Beren antzinatasuna dela eta, kobraezintzat behin betiko jo diren saldoak erregularizatzea.*
* *Itxitako aurrekontuetako diru-sarreren kontzeptu desberdinen kobrantza errazten duten metodo eta mekanismoak indartzea.*

IV.9. “Cintruénigo de Servicios Municipales SL” udal sozietatea

Udalak 1991n sortu zuen udal sozietate hori, 6.010 euroko kapital sozialarekin. Kapital hori osorik Udalak harpidetu eta ordaindu zuen. Egoitza soziala udaletxean bertan du.

Bere estatutuen arabera, haren helburu soziala Udalak esleitutako gisa guztietako zerbitzuak ematean eta obra eta konponketa-lan txikiak egitean datza; praktikan, halere, haren jarduera honako arlo hauetakoa da, funtsean:

a) Ikastetxeetako eta bestelako udal instalazioetako garbiketa, udaletxea kenduta.

b) Udal instalazioetako atezaintza zerbitzua.

Enpresak bere kontuak enpresa txiki eta ertainentzako kontabilitate-planaren arabera egin eta aurkezten ditu. Honako hauek dira haren 2016ko abenduaren 31ko balantzea eta emaitzen kontua eta 2015ekoekiko alderaketa:

Aktiboa

|  |  |  |
| --- | --- | --- |
| Deskribapena | 2015(\*) | 2016(\*) |
| **C** | **Zirkulatzailea** | **123.358** | **86.563** |
| 8 | Taldeko enpresetako zordunak —Udala— | 123.358 | 86.563 |
| Aktiboa, guztira | 123.358 | 86.563 |

Pasiboa eta garbia

|  |  |  |
| --- | --- | --- |
| Deskribapena | 2015(\*) | 2016(\*) |
| **A** | **Ondare garbia** | **1.287** | **1.287** |
| 1 | Kapital harpidetua | 6.010 | 6.010 |
| 2 | Aurreko ekitaldietako emaitzak | (4.723) | (4.723) |
| 3 | Ekitaldiko emaitzak | 0 | 0 |
| **B** | **Epe laburreko hartzekodunak** | **122.071** | **83.844** |
| 4 | Administrazio publiko hartzekodunak | 122.071 | 83.844 |
| **C** | **Aldizkatzearen ondoriozko doitzeak** | **0** | **1.432** |
| 5 | Aurrez kobratutako interesak | 0 | 1.432 |
| Pasiboa eta garbia, guztira | 123.358 | 86.563 |

(\*) Auditatu gabeko ekitaldiak

Emaitzen kontua

|  |  |  |
| --- | --- | --- |
| Deskribapena | 2015 (\*) | 2016 (\*) |
| **A** | **Negozio-zifraren zenbateko garbia** | **269.671** | **266.556** |
| 1 | Salgaien salmentak | 269.671 | 266.556 |
| **B**  | **Hornidurak** | **(5.152)** | **(2.417)** |
| 2 | Salgaien kontsumoa | (1.054) | 0 |
| 3 | Beste enpresa batzuek egindako lanak | (4.098) | (2.417) |
| **C** | **Langile-gastuak** | **(268.878)** | **(269.121)** |
| 4 | Soldatak eta lansariak | (223.728) | (215.281) |
| 5 | Gizarte-zamak | (45.150) | (53.840) |
| **D** | **Bestelako ustiatze-gastuak** | **(186)** | **(186)** |
| 6 | Tributuak | (186) | (186) |
| ***E*** | ***Ustiatzearen emaitza (A+B+C+D)*** | ***(4.545)*** | ***(5.168)*** |
| **F** | **Finantza-gastuak** | **(3.101)** | **(4.489)** |
| 7 | Taldeko enpresetan eragina duten interesen deskontua | (3.101) | (4.489) |
| **G** | **Diru-sarrera finantzarioak** | **7.646** | **9.657** |
| 8 | Beste interes batzuk | 7.646 | 9.657 |
| ***H*** | ***Finantza-emaitza (F+G)*** | ***4.545*** | ***5.168*** |
| Ekitaldiaren emaitza (E+H) | 0 | 0 |

(\*) Auditatu gabeko ekitaldiak

Egin den azterketatik honako alderdiak azpimarratu behar ditugu:

* Sozietatearen eratze-eskrituraren kopia soila jasota dago, baina gaur arte ez da Merkataritza Erregistroan inskribatu. Horrenbestez, sozietate irregularren kategorian sartzen da.
* Ez dago kudeaketa-egiturarik, ez eta haren arduradunik ere. Eginkizun horiek alkatetzaren zuzendaritzak hartzen ditu bere gain. Kontabilitate- eta administrazio-kudeaketa arduraldi partzialez egiten du Udaleko administrari batek.
* Ez dago jasota urteko kontuak behar bezala formulatuta daudenik. Egitate horrek berekin ekar lezake haren administrazio-organoari zehapen edo isunak ezartzea.
* Sozietateak ez du ibilgetuko ondasunik.
* 2015eko eta 2016ko ekitaldietako emaitza zero eurokoa da; izan ere, udalaren finantzaketa egiazki gauzatu den gastu bolumenaren arabera zenbatesten da. Ustiapenaren emaitza negatiboak izan dira bi ekitaldietan.
* 2016ko abenduaren 31n, sozietatearen ondare garbia 1.287 eurokoa da; haren kapital soziala, berriz, 6.010 eurokoa. Hartara, sozietateak gaur egun ondare-desorekako egoeran dago, eta ustiapeneko emaitza negatiboak ditu, horrek merkataritza-legedi indardunaren arabera dauzkan ondorioekin. Toki Araubidearen Oinarriei buruzko Legean aurreikusitakoaren arabera (bederatzigarren xedapen gehigarria), sozietateak, inguruabar horietan, automatikoki deseginda dago.
* 2014tik, sozietateak ez du kontu korronte propiorik; izan ere, ezin ditu banku-entitateetan ziurtagiri bidez frogatu kontu bat edukitzeko behar diren baldintzak. Horrenbestez, une horretatik, udal sozietatearen ordainketak Udalaren kontu korronteetatik egiten dira zuzenean.
* 2016ko itxieran, 13 langile dauzka guztira: 11 garbitzaile —bakarra dago lanaldi osoan— eta bi atezain, biak ere lanaldi osoan. Hau da, lanaldi osoa duten hiru pertsona daude; gainerakoek lanaldi partziala dute, ehuneko 44 eta 80 bitartekoa.

Langile horietatik 11k 2011ko ekitaldiaren aurreko antzinatasuna daukate. Oro har, ez dago jasota haiek kontratatzeko zein prozedura jarraitu den; hasiera batean, aldi baterako langile gisa kontratatu ziren.

2016ko ekitaldian, aldi baterako bi kontratazio egin dira enplegu zerbitzu publikoen bitartez.

* 2013ko ekitaldian, Ogasun Publikoak sozietatearen eragiketak ikuskatu zituen, eta ondorioztatu zuen Udalak egindako ekarpenak zerbitzu-emate bat zirela eta, horrenbestez, BEZa sortu behar zutela. Hartara, BEZaren likidazioak egin zituen, 2009, 2010 eta 2011ko ekitaldietan sartu gabeko kuotengatik, eta zegokion zehapena ezarri zuen; likidazio eta zehapen horien zenbatekoa, guztira, 190.923 eurokoa izan zen. Hala eta guztiz ere, 2012ko eta 2013ko zerbitzu-emateak zegokien BEZa aplikatu gabe egiten jarraitu zen; 2014ko ekitalditik aurrera, berriz, Ganberaren gomendioei jarraituz, BEZa aplikatzen hasi zen.

BEZari buruzko arauak aldatu ondoren, sektore publikoko entitateek beraiek menpeko diren administrazio publikoei emandako zerbitzuak, administrazio horiek entitate horien titulartasun osoa dutenean, ez daude zerga horren pean. Hori dela eta, 2015eko urtarriletik, zerbitzu-emate horiek BEZik gabe egiten dira berriz ere.

Sozietateak 190.923 euroko kuota eta zehapenen geroratzea eskatu zuen. 2016ko abenduaren 31n, honako zenbateko hauek geratzen dira ordaintzeko, urtez urte:

|  |  |
| --- | --- |
| Ekitaldia | Zenbatekoa |
| 2017 | 38.184 |
| 2018 | 38.184 |
| 2019 | 3.182 |
| Guztira | 79.550 |

* Udalak sozietateari egindako ekarpenak 334.922 eurokoak izan dira 2016an (2015ean, berriz, 377.275 eurokoak izan ziren). 2016ko zenbateko horretatik, 266.556 euro “Negozio-zifraren zenbateko garbia” delakoan erregistratzen dira, eta sozietateak egindako gastuak ordaintzeko erabiltzen dira: langile-gastuak dira ia guztiak. Gainerako dirua, 68.366 euro, Foru Ogasunari itzuli beharreko kuotei dagokie.

Ekarpen horiei Udalean ematen zaien kontabilitate-tratamendua jasotako zerbitzu-ematearena da, eta ondasun arrunten eta zerbitzuen 2. kapituluan erregistratzen da guztiz; sozietatean, zerbitzu-emate baten gisara kontabilizatzen da ekitaldian egiazki egindako gastuak finantzatzera bideratzen den atalean, betiere Ogasunari itzuli beharreko kuoten zatiarengatik kobratzeko dagoen saldo baten gisara.

Hartara, ikusten dugu sozietatearen aktiboa eta pasibo zirkulatzailea ia berdinak direla 2016ko itxieran, eta pasiboan erregistratzen direla administrazio publikoekiko zorrak —83.844 euro—, ordaindu gabe daudenak; aktiboan, berriz, Udalak kobratzeko dituen saldoak —86.563 euro—. Puntu horretan, inkongruentzia bat badago, zeren eta Udalak sozietateari egiazki ordaindu beharreko saldoa 68.367 eurokoa baita.

Azken batean, aipatu berri dugunak agerian uzten du tresna-sozietate bat sortu zela berez Udalarenak diren zerbitzu batzuk emateko, inongo egiturarik gabe, eta finantzaketa udal funtsekin egiten dela guztiz. Sozietate hori, Merkataritza Erregistroan inskribaturik ez dagoenez, sozietate irregularren kategorian sartzen da.

Halaber, ikusten da, kudeaketa eskasa izan dela, merkataritza-araudiaren eta langileak kontratatzearen arloko ez-betetze argiekin; gainera, sozietatearen eta Udalaren artean inkoherentzia batzuk badaude kobratu beharreko kontabilitate-saldoetan. Egoera hori larriagoa da, gainera, kontu korronte propiorik edukitzerik ez duelako.

Bestalde, gaur egun indarrean dagoen araudiak ezartzen du Udalarentzat nahitaezkoa dela emandako zerbitzuen efizientziaren eta jasangarritasunaren jarraipen eta ebaluazio jarraitu bat egitea, aztertuz zein diren hura sortzea justifikatu zuten arrazoiak, eta mantentze-, eraldatze- edo azkentze-proposamenen berariazko formulazioa ere sartuz.

Azkenik, Toki Araubidearen Oinarriei buruzko Legeari jarraituz, sozietatea automatikoki deseginda dago.

Desegite- eta likidazio-kasu horretan, eta enpresaren egungo langileei dagokienez, Udalak ezinbestez jarraitu behar du zerbitzu horiek ematen. Bi aukera dauzka horretarako: zerbitzuak kanpoan kontratatu ala haiek zuzenean eman. Azken kasu horretan, lan-arloko araudiari jarraituz, plantillen oinordetza gertatzen da, eta Udalak bere langile guztien lan-kontratuak egungo baldintzetan hartu behar ditu bere gain. Kontratuak bere gain hartze horrek berekin ekarriko luke langile horiek Udalaren plantilla organikoan aldi baterako lan-kontratupeko langile gisa jasotzea; hartara, paraleloan, Udalak langile horien berregituratzeari buruzko azterlan bat egin beharra dauka, eta plantilla organikoan lanpostuak sortu edo, kasua bada, amortizatu behar ditu, eta lanpostuak lan-eskaintza publikoetan sartu behar ditu; aurrerago, haiek betetzeko deialdi publikoa egin beharko du, funtzio publikoari aplikatzekoa zaion araudiari jarraituz.

*Gomendatzen dugu Udalak behar diren erabakiak har ditzala merkataritzaren eta lanaren eremuetan, bai eta eremu ekonomikoan ere, sozietate hori desegin eta likidatzeko.*

Ignacio Cabeza del Salvador auditorea arduratu da lan honetaz, eta hark proposatuta eman da txosten hau, indarrean dagoen araudiak aurreikusitako izapideak bete ondoren.

Iruñean, 2018ko martxoaren 21ean

Lehendakaria,

Asunción Olaechea Estanga

Behin-behineko txostenari aurkeztutako alegazioak

Cintruenigoko Udaleko alkate den aldetik, Raquel Garbayo Berdonces andreak honako alegazio hauek aurkeztu ditu Kontuen Ganberak 2018ko martxoan Cintruenigoko Udalari buruz egin duen behin-behineko auditoria txostena dela eta.

Kontuen Ganberak 2011ko ekitaldiari buruz egindako fiskalizazio-txostenari dagokionez, Udal honek ahal zuen guztian hartu ditu aintzat hartan jasotako gomendioetatik gehienak.

– Udalaren ondasunen azken inbentarioa 2006an onetsi zenez, eta ordutik zuzendu gabe dagoenez, gaurkotu gabeko dokumentu bilakatu zen; hori dela eta, 2017an, ondasunen eta eskubideen inbentarioa egiteko lanak egin dira.

– 2013an, Udalak “Udalaren Uren Batzarra” tokiko erakunde autonomoa desegin zuen, eta Udalaren unitate administratiboek hartu zuten beren gain uren horniduraren eta saneamenduaren zerbitzua.

– Gastuetarako kredituen muga-izaera errespetatzen da, eta dagoen kredituak ez du lotura-poltsa gainditzen.

– Egiaztatu da aurrekontuko kreditua badagoela, eta, kasua bada, behar diren aurrekontu-aldaketak egiten dira.

– Plantilla organikoan jasota dauden lanpostuen kopuruaren eta Udalean eta zahar-etxean egiazki lan egiten duten pertsonen kopuruaren artean dagoen desfaseari dagokionez:

• Zahar-etxean gertatutako desfase horren arrazoi nagusia da San Francisco de Asís udal patronatuak eta Pertsonen Autonomiarako eta Garapenerako Nafarroako Agentziak 2016an sinatu zuten hitzarmena, zeinak udal organismoa behartzen baitu zerbitzuen ordu kopuru jakin bat ematera; bestetik, hitzarmenak ez du segurtatzen ohe-kopuru zehatz eta aldaezin bat hitzartzea haren indarraldi osoan, eta berrikusi beharra ere ezartzen du (bere aldaketa aurreikusten du); hori dela eta, ezin dira lanpostu horiek (funtsean, gerokultoreena) egiturazko beharrizan baten gisara hartu. Izan ere, 2016ko hitzarmena sinatu baino lehentxeago, egoitzak 17/18 ohe hutsik zeuzkan, batez beste.

• Udalaren beharrak aztertuta, jada 2017ko plantilla organikoan bi lanpostu erregularizatu ziren, udalbatzak egiturazkotzat jo zituenak; hori dela eta, 2017ko plantilla organikoan sortu ziren.

• Erriberako Hiri Hondakin Solidoen Mankomunitateak urtetan elkarrizketak, analisiak eta azterlanak egin ondoren —mankomunitate horrek bide-garbiketaren zerbitzu mankomunatua eman zezan kide dituen udalerrietan—, badirudi hemendik gutxira aukera hori aurrera aterako dela; horrek berekin ekarriko du zerbitzuaren adjudikazio-hartzaile suertatzen den enpresarekiko kontratua erregularizatzea eta, gainera, udal horrek bi pertsona aldi baterako kontratatzeko beharra amaitzea; izan ere, bi pertsona horiek “gurdiko” garbiketa-zerbitzua emateko kontratatu izan dira.

• Udalbatzak askotan gogoeta egin du musika eskolako irakasleen gaiari buruz, eta aho batez ondorioztatu du ezen, musika-eskolarena Udalaren berezko eskumen bat ez izanda ere, bizilagunen bizitza nabarmen hobetzen duen zerbitzu bat dela; izan ere, zerbitzu horrek bizilagun gehienei hezkuntza-aukera batzuk ematen dizkie (seme-alabekin musika-eskolak hartzera beste herriren batera joan beharko lukete, bestela). Horrenbestez, Udalak zerbitzu hori ematen jarraitu behar du. Hala eta guztiz ere, eskolaren beharrizanak eta funtzionamendua aztertuta eta kontuan hartuta irakaskuntza gehien-gehienak “eskatuta” egiten direla eta irakasle gehienek lanaldiaren portzentaje txikia betetzen duela, pentsatu izan dugu interes orokorraren arabera ez dela komeni lanpostu horiek Udalaren plantilla organikoan sartzea; izan ere, komeni dena da zerbitzu-ematea arrazionalizatzea, zeren eta gure Udalak dauzkan arazoak musika-eskola duten Nafarroako udal gehienetan dauden arazoen berdin-berdinak baitira; horrenbestez, bidezkoa da zerbitzu hori mankomunitateen edo bestelako elkartze-formulen bitartez ematea edo Nafarroako Gobernuak zuzenean ematea; gai hori, ordea, aztergai dago gaur egun, tokiko maparekin batera erabakiko delakoan.

• Obren arduradun nagusiaren lanpostua 2017an bete zen azkenean, eta karguan hilabete batzuk eman ondoren (2017ko ekainean hartu zuen lanpostuaren jabetza), harekin aztertu dira udal alor honen (brigada) beharrizanak; izan ere, langileen zati handi bat kontratatu behar izaten zuen funtzionatu ahal izateko, zeren eta herria oso zabala baita eta azken urteetan asko hazi baita. Behar diren neurriak hartuko dira egoera ekitaldi honetan erregularizatzeko.

Cintruenigoko 0-3 urtekoentzako udal eskolako jantokiko elikadura zerbitzuaren eta zaintzaileen kontratazioak (2013, 2014 eta 2016koak) erregularizatu egin dira, bai eta udalarentzako ikus-entzunezko edukien produkzio- eta zabalkunde-lanetarako laguntza ere (2016an).

LANGILE-ARLOAREN EGOERA 2016KO EKITALDIAN

Agerian jarri beharra dago langile-arloan 2016. urtean bizitako egoera; izan ere, gurearen tamainako udal batean, dauzkan baliabideekin, gainkarga oso handi bat ekarri zuen langileentzat, eta nabarmen zaildu zuen aipatutako ekitaldiko kudeaketa:

• Bulegoetako langile bat baja medikoan egon zen 2015eko irailetik hasi eta 2016. urte osoan. Ukitutako pertsona horrek 2016ko hasieran itzultzeko asmoa zuen (horregatik ez zen berehala ordezkorik bilatu), baina gaixotasunaren bilakaerak ez zion horretarako aukerarik eman.

• Langileen eta nominen arloaren ofizial arduraduna ia “egun batetik bestera” erretiratu zen.

• Udaltzaingoko funtzionario bat 2015eko zati batean eta 2016. urte osoan baja medikoan egon zen.

• Bulegoetako beste langile bat bajan egon zen 2016ko azaroan eta 2017ko zenbait hilabetetan.

• Udalak ezin izan zuen kontu-hartzaile titularrik izan 2016ko 6 hilabetetan.

Lanpostu hori betetzeko, Udalak Toki Administrazioko Zuzendaritza Nagusiari eskatu zion kontu-hartzaile bat izenda zezala Nafarroako Gobernuko izangaien zerrendetan zeudenen artetik, hura kontratatu ahal izateko. Toki Administrazioko Zuzendaritza Nagusiak jakinarazi zigun ez zutela inor aurkitu ordezkapena egiteko; hori dela eta, halabeharrez Udaleko funtzionario bat gaitu behar izan zen eginkizun horietan aritzeko. Ondoren, bi hautapen-prozedura oso (zerrendak) egin behar izan genituen lanpostua aldi baterako betetzeko.

UDAL SOZIETATEA

Udaleko gaur egungo idazkaritzako eta kontu-hartzailetzako zerbitzuek udalbatzari aspaldi jakinarazi zioten ezen, “Cintruénigo de Servicios Municipales SL” enpresa Merkataritza Erregistroan sekula inskribatu ez zenez, ez duela inoiz izan merkataritza-arloko nortasun juridiko berariazkorik eta, horrenbestez, inskribatu gabeko sozietatea sozietate irregular bilakatu dela.

Lehenengo, Kontuen Ganberak, 2011ko ekitaldiko bere fiskalizazio-txostenean, eta gero Udalaren idazkaritzako eta kontu-hartzailetzako zerbitzuek gomendatu zuten Udalak sozietatea desegin zezala eta kasuko zerbitzuak emateari buruz bidezkoa zena erabaki zezala.

Toki entitateak gomendio hori ez betetzeko arrazoia izan da sozietatearen zerbitzuko langileen inguruan planteatzen dena. Udalbatzak ahalegin ugari egin izan ditu (zenbait urte eman ditu gaia aztertzen, eta bilerak egin ditu langileekin eta sindikatuetako ordezkariekin, bai eta kanpoko aholkulariekin ere) egoera horri konponbidea emateko, eta bide horretan zenbait proposamen aztertu ditu, baina horietako bakarra ere ezin izan du burutu.

Kontuen Ganberari bene-benetan eskerrak eman nahi dizkiot udal honi 2016ko ekitaldiari buruzko fiskalizazio-txosten honetan eman digun laguntzarengatik, Udalbatzak gaur egun dauzkan arazo garrantzitsuenetako eta urgentetako bat den honi behin betiko konponbide bat aurkitze aldera.

ZAHAR-ETXEA

San Francisco de Asís udal patronatuak eta Pertsonen Autonomiarako eta Garapenerako Nafarroako Agentziak 2016an sinatu zuten hitzarmenak nabarmen handitzen du itundutako egoitza-tokien kopurua, aurreko hitzarmeneko kopuruekin alderatuta. Horrek modu adierazgarrian hobetu du erakunde autonomoaren 2017ko ekitaldiko egoera.

KONTRATAZIOA

Gorago aipatu den bezala, Udalak zenbait urte eman ditu elkarrizketak eta analisiak egiten Erriberako Hiri Hondakin Solidoen Mankomunitatearekin, azken horrek hartan parte hartzen duten udalerrietan bide-garbiketako zerbitzu mankomunatua eman dezan. Azken hilabeteetan, Mankomunitateak hori aurrera eramateko behar zen azterlana amaitu du, eta badirudi hemendik gutxira lizitazioa eginen duela; horrek berekin ekarriko du zerbitzuaren adjudikazio-hartzaile suertatzen den enpresarekiko kontratua erregularizatzea.

Avenida Arte Zentroaren kudeaketari dagokionez, Ganberaren txostenean islatzen den bezala, 2015ean, zerbitzua kudeatzen zuen enpresarekin kontratua amaituta, kasuko kontratuaren lizitazioa egin zen 2015eko apirilean, baina prozedura hutsik geratu zen. Balizko lizitatzaileen interes faltaren arrazoiei buruz azterketa eginda, ondorioztatu zen oztopo handienetako bat zela zerbitzuaren kudeatzaileak behin eta berriz adierazitako beharra, zinema-proiektore digital bat eskuratzekoa, zeren eta gaur egungo zinema-erakustegiek soilik formatu digitaleko filmak banatzen baitituzte, eta ezin baita eskuratu 35 mm-ko formatuko filmik (horiexek ziren zentroko aparatu analogikoan proiekta zitezkeen bakarrak). 2017ko azaroan, kasuko lizitazioa egin ondoren, kontratu bat izenpetu zen Udalari zine digitaleko proiekzio-sistema bat hornitzeko, eta behin hornidura hori burututa, berriz ere egin zen Avenida Arte Zentroaren kudeaketa-kontratuaren lizitazioa, behin deklaratuta lizitazio hori erreserbatuta zegoela izaera sozialeko entitateentzat, Kontratu Publikoei buruzko ekainaren 9ko 6/2006 Foru Legearen 9. artikuluak ezarritako baldintzetan (irabazi-asmorik gabeko enplegu zentro bereziak eta gizarteratzerako eta laneratzerako zentroak). Gaur egun, adjudikazio-proposamena hartuko duen entitateak dokumentazioa aurkezteko fasean dago lizitazioa.

Eskerrak eman nahi dizkiot Udaleko langileei 2016ko ekitaldian egindako ahaleginarengatik, aurrez aipatutako lanera ez agertzeen ondorioz urte horretan bizi izan dugun egoera kritikoan.

Halaber, eskerrak eman nahi dizkiot Kontuen Ganberari txosten hau burutzeko egindako lanarengatik eta bereziki toki entitateari emandako gomendioengatik eta laguntzarengatik, hain zuzen ere udal sozietatearen arazoari behin betiko konponbidea emate aldera; izan ere, Udalbatzak gaur egun dauzkan arazo handienetako bat baita hori.

Aurkeztutako alegazioei Kontuen Ganberak emandako erantzuna

Eskerrak eman nahi dizkiogu alkateari aurkeztutako alegazioengatik, eta egindako fiskalizazioari buruzko azalpen bat direnez eta behin-behineko txostena aldarazten ez dutenez, behin betikotzat jotzen da txosten hori.

Iruñean, 2018ko martxoaren 21ean

Lehendakaria,

Asunción Olaechea Estanga